
PÅ  OMSLAGET: 

Ricky  og  Celia  Wong  fra  Tolo  Harbor  Stav  i  Hong  Kong,  sammen  med 
deres  børn  (fra  venstre)  Ngai-lam,  Hei-lam,  Ho-Yan  og  Celias  mor, 
Keung  Sin  Suk-oi.  (Fotos  på  for-  og  bagside:  Craig  Dimond,  undtagen 
hvor  andet  er  angivet). 

BØRNESTJERNENS  OMSLAG: 

Vores  første  søndagsskole  i  Rocky  Mountains,  af  Arnold  Friberg. 
Richard  Ballantyne,  som  er  afbilledet  her,  organiserede  og  underviste 
Kirkens  første  søndagsskoleklasse  i  1 849,  blot  to  år  efter  at  de  hellige 
var  ankommet  til  Saltsødalen. 

KOMMENTARER  FRA  LÆSERNE 


RESPEKTÉR  ALLE  KULTURER 

Jeg  blev  døbt  i  mit  hjemland  Peru,  da  jeg  var 
15  år  gammel.  Nu  tjener  jeg  i  missionen  i 
Moskva  i  Rusland.  I  mit  fædreland  tror  Kir- 
kens medlemmer  på  evangeliet  og  ved,  at 
det  hjælper  os  til  at  være  lykkelige  her  på 
jorden.  I  Rusland  er  der  mange  dejlige  med- 
lemmer, som  tror  det  samme. 

Som  missionær  har  jeg  venner  og  missi- 
onærkammerater fra  mange  lande.  Jeg  ved, 
at  det  er  meget  vigtigt,  at  forældre,  lærere 
og  regeringer  belærer  om  respekt  for  og 
kærlighed  til  alle  nationer  og  kulturer. 

Jeg  bærer  vidnesbyrd  om,  at  Jesus  Kristus 
lever.  Jeg  elsker  min  familie  og  min  næste  og 
minder  andre  om  at  elske  deres  næste,  som 
de  elsker  sig  selv. 

Ældste].  Condori 
Missionen  i  Moskva  i  Rusland 


Papua-Nova  Guiné 

STYRKER  OG  FORENER 

De  lokale  kirketidsskrifter  knytter  Kirkens 
medlemmer  over  hele  verden  tættere  sam- 
men, de  styrker  og  forener  os.  En  måde, 
hvorpå  de  gør  det,  er  vad  at  give  os  mulig- 
hed for  at  udveksle  vore  erfaringer  om  Jesu 
Kristi  evangelium.  Jeg  har  for  eksempel  lært 
meget  af  at  læse  artiklen  om  Papua  Ny  Gui- 
nea i  augustnummeret  fra  1995.  Når  jeg  læser 
dette  tidsskrift  mindes  jeg  om,  at  evangeliet 
virkelig  »prædikes  for  alle  folkeslag  og  stam- 
mer og  tungemål  og  folk«  (L&P  133:37) 

Jose  Ferreira  Sobrinho, 
Arapiraca  2.  Ward, 
Arapiraca  Stav  i  Brasilien 


EL  RESPETO  POR  LA  CREACION 

STYRKER  VIDNESBYRD 

Lige  fra  min  søn  blev  født,  har  jeg  bestræbt 
mig  på  at  læse  højt  for  ham  fra  Børnestjemen 
hver  måned.  Jeg  ved  ikke,  om  han  altid  har 
forstået  ordene,  men  hans  smil  har  bekræf- 
tet for  mig,  at  han  nyder  at  høre  om  Jesu  Kri- 
sti evangelium. 

I  dag  er  min  søn  tre  år  gammel  og  elsker 
Børnestjemen.  Han  elsker  at  fremføre  histo- 
rierne om  Nephi;  det  er  hans  yndlingshisto- 
rier. 

Ved  at  læse  Liahona  (spansk)  styrker  man 
kærlighedens  bånd  mellem  forældre  og  børn. 
Jeg  er  også  taknemlig  for  Forslag  til  Fællestid, 
for  når  vi  udfører  de  aktiviteter  sammen,  har 
vi  nogle  dejlige  åndelige  oplevelser,  som  styr- 
ker min  søns  vidnesbyrd. 

Anabel  Juarez  de  Mera, 

Tula  Ward, 

Tula  Stav  i  Mexico 

EN  GOD  VANE 

Det  er  virkelig  en  velsignelse  og  inspiration 
for  mig  at  have  gjort  det  til  en  vane  at  læse 
og  tænke  over  budskaberne  i  Liahona 
(engelsk).  Jeg  ved,  at  dette  tidsskrift  inde- 
holder sandheder,  som  vi  har  brug  for  i  vores 
liv,  og  at  hvis  vi  vil  stræbe  efter  at  efterleve 
den  kundskab,  som  vi  får,  så  vil  vi  blive  vel- 
signet. 

Sonia  C.  Gomez, 

Bagac  Gren, 

Morong  Distrikt  på  Filippinerne 

Betydningen 
af  at  bære  vidnesbyrd 

Præsident  James  E.  Faust 

Andenrådgiver  i  Det  Første  præsidentskab 


il  oktober  er  det  25  år,  siden  jeg  blev  kaldet  til  generalautoritet, 
og  19  år,  siden  jeg  blev  kaldet  til  De  Tolv  Apostles  Kvorum.  Jeg 
har  tænkt  meget  over  det,  der  er  sket  i  de  år.  Jeg  har  også  tænkt 
meget  over,  hvad  jeg  bør  gøre  i  de  resterende  år  af  mit  virke  på  denne  jord.  Jeg 
har  i  år  stræbt  efter  at  gøre  en  særlig  indsats  for  at  bære  vidnesbyrd,  når  jeg 
underviser.  Jeg  har  med  andre  ord  prøvet  at  gøre  dette  år  til  et  særligt  år  at 
bære  vidnesbyrd  i.  Jeg  håber  på  at  gøre  hvert  eneste  af  mine  resterende  år  til 
særlige  vidnesbyrdår. 

Det  er  med  dette  i  tankerne,  at  jeg  vil  drøfte  betydningen  af,  at  vi  hver  især 
bærer  vores  vidnesbyrd.  Vi  bærer  ikke  kun  vidnesbyrd  med  vores  ord,  men  også 
med  den  måde  vi  lever  på.  Som  udgangspunkt  for  min  tale  har  jeg  valgt  Pau- 
lus' budskab  til  romerne:  »For  jeg  skammer  mig  ikke  ved  evangeliet;  det  er 
Guds  kraft  til  frelse  for  enhver,  som  tror,  både  for  jøde,  først,  og  for  græker« 
(Rom  1:16). 

PAULUS  PA  VEJEN  TIL  DAMASKUS, 

AF  FRANK  SOLTESZ;  GENGIVET  MED  TILLADELSE 

FRAPROVIDENCE  LITHOGRAPH  COMPANY 


»For  jeg  skammer  mig 

ikke  ved  evangeliet; 

det  er  Guds  kraft  til 

frelse  for  enhver, 

som  tror«  (Rom  1:16). 


Min  oldefar,  Henry  Jacob  Faust,  blev  født  i  en  lille  landsby 
ved  navn  Heddesheim  i  Rhinlandet  i  Preussen.  Hans  fami- 
lie rejste  til  USA,  og  farfar  Faust  kom  gennem  Salt  Lake 
City,  da  han  var  på  vej  til  Californien  får  at  gøre  lykken 
som  guldgraver.  De  han  rejste  gennem  det  sydlige  Utah, 
gjorde  han  holdt  ved  en  brønd  i  en  lille  by,  som  hedder 
Fillmore.  Der  traf  han  en  ung  dame  ved  navn  Elsie  Ann 
Akerley.  Farfar  var  ikke  medlem  af  Kirken.  Denne  unge 
pige,  som  han  traf,  var  medlem.  Hun  var  vandret  over 
prærien  sammen  med  pionererne.  De  forelskede  sig  i  hin- 
anden. Farfar  rejste  til  Californien,  men  blev  der  kun  længe 
nok  til  at  finde  guld  nok  til  en  vielsesring.  Så  skyndte  han 
sig  tilbage  til  Fillmore,  hvor  de  blev  gift. 

Farfar  blev  ikke  omvendt  til  Kirken  af  missionærerne. 
Jeg  tror,  at  han  hovedsageligt  blev  omvendt  af  det  vidnes- 
byrd, som  blev  båret  af  den  unge  pige,  han  traf  ved  brønden 
i  Fillmore.  Senere  kaldte  præsident  Brigham  Young  farfar 
som  den  første  biskop  i  Corinne  i  Utah.  På  det  tidspunkt 
var  farfar  med  til  at  føre  jernbanen  til  Utah.  Jeg  er  min  far- 
mor Elsie  Ann  Akerley  taknemlig,  fordi  hun  som  unge  pige 
bar  sit  vidnesbyrd  for  denne  fremmede  unge  mand,  Henry 
Jacob  Faust  fra  Tyskland,  og  var  med  til  at  omvende  ham 
til  Kirken. 

Jeg  sagde,  at  vi  også  bærer  vidnesbyrd  ved  den  måde, 
vi  lever  på.  Under  den  anden  verdenskrig  var  jeg  udsta- 
tioneret i  en  militærforlægning  i  Pennsylvania.  Vi  tilhørte 
et  lille  ward,  som  også  stavspatriarken  tilhørte.  Han  hed 
William  G.  Stoops.  Bror  Stoops  arbejdede  i  et  maskin- 
værksted i  den  lille  by  Waynesboro  i  Pennsylvania.  Alle 
kaldte  ham  »Pappy«  (Farmand) .  Han  var  et  venligt,  mildt, 
vidunderligt  og  eksemplarisk  medlem  af  Kirken.  Alle,  som 
traf  ham,  respekterede  og  beundrede  ham.  Et  ikke -med- 
lem, som  han  arbejdede  sammen  med,  sagde  engang:  »Jeg 
ved  ikke  meget  om  Mormonkirken.  Jeg  har  aldrig  talt  med 


missionærerne,  og  jeg  har  aldrig  studeret  dens  lære.  Jeg 
har  aldrig  været  til  en  af  deres  gudstjenester,  men  jeg  ken- 
der Pappy  Stoops.  Og  hvis  Kirken  fostrer  mænd  som  Pappy 
Stoops,  så  må  der  være  meget  godt  i  den.«  Vi  ved  aldrig, 
hvor  meget  vores  eksempel  betyder,  både  godt  og  ondt. 

Inden  ældste  Helio  da  Rocha  Camargo  fra  Brasilien  blev 
medlem  af  Kirken,  var  han  præst  i  et  andet  trossamfund. 
Han  studerede  Kirken  seriøst,  da  han  overværede  et  ung- 
domsmøde  en  lørdag  morgen.  Han  var  interesseret  i  at 
høre,  hvad  vores  Kirkes  unge  havde  at  sige.  En  ung  kvinde 
bar  vidnesbyrd  om  at  være  moralsk  ren  og  om  den  styrke, 
som  hun  havde  modtaget  ved  at  overholde  kyskhedslo- 
ven.  Hendes  og  flere  andres  vidnesbyrd  gjorde  indtryk  på 
Helio  Camargo.  Han  og  hans  hustru  blev  medlem  af  Kir- 
ken. Bror  Camargos  vidnesbyrd  og  hengivenhed  var  stor. 
Herren  kaldte  ham  til  at  være  biskop,  stavspræsident,  mis- 
sionspræsident,  regionalrepræsentant,  medlem  af  De  Halv- 
fjerds og  tempelpræsident. 

Nogle  af  os  er  af  natur  lidt  bange  for  at  bære  vidnes- 
byrd med  ord.  Måske  skulle  vi  ikke  være  så  tilbagehol- 
dende. I  Lære  og  Pagter  står  der:  »Men  i  nogle  har  jeg  ikke 
behag;  thi  de  vil  ikke  oplade  deres  mund,  men  af  frygt  for 
mennesker  skjuler  de  det  talent,  som  jeg  har  givet  dem« 
(L&P  60:2).  Når  vi  bærer  vidnesbyrd,  bør  vi  gøre  det  i 
ydmyghed.  Afsnit  38  i  Lære  og  Pagter  minder  os  om:  »Og 
lad  jeres  prædiken  være  en  advarselsrøst,  lad  hver  mand 
advare  sin  næste  i  mildhed  og  sagtmodighed«  (vers  41). 

o 

Måske  husker  vi  ikke  altid,  at  det  er  Andens  kraft,  som 
bærer  vores  vidnesbyrd  ind  i  andres  hjerte.  Vores  vidnes- 
byrd er  vores  eget.  Det  kan  ikke  udfordres  af  andre.  Det 
er  personligt  og  virkeligt  for  os.  Men  det  er  Helligånden, 
der  giver  andre  et  lignende  vidnesbyrd. 

Robert  L.  Marchant  har  fortalt,  om  dengang  han  var 
ung  missionær  i  Mexico.  Han  og  hans  kammerat  var  nye 

KRISTUS  VISER  SIG  FOR  JOSEPH  SMITH  OG  OLIVER  COWDERY I  TEMPLET  I  KIRTLAND,  AF  ROBERT  T.  BARRETT 


i  missionsmarken  og  var  ikke  kendt  af  alle  missionærerne. 
En  dag  sad  de  i  deres  hus,  da  søstermissionærerne  bankede 
på.  Uden  at  afsløre,  hvem  de  var,  inviterede  de  unge  æld- 
ster  søstrene  indenfor  og  begyndte  at  drøfte  evangeliet  med 
dem.  Søstrene  genkendte  ikke  ældsterne.  Søstrene  var  ikke 
så  godt  hjemme  i  Kirkens  lære,  og  de  to  ældster,  som  ikke 
havde  afsløret,  hvem  de  var,  havde  snart  fanget  søstrene  i 
nogle  lærdomsmæssige  fælder.  Den  ene  søster  blev  så  ked 
af  det,  at  hun  begyndte  at  græde,  men  samtidig  bar  hun 
sit  enkle,  stærke  og  smukke  vidnesbyrd.  Ældste  Marchant 
og  hans  kammerat  blev  dybt  rørt  og  de  skammede  sig,  for 
disse  søstermissionærers  vidnesbyrd  trængte  dybt  ind  i 
deres  hjerter. 

Jeg  har  hele  mit  liv  stræbt  efter  ikke  at  skjule,  hvem  jeg 
er,  og  hvad  jeg  tror  på.  Jeg  kan  ikke  komme  i  tanke  om  et 


Det  er  passende  at  bære  vidnesbyrd  om,  at  Jesus  er 
Kristus,  verdens  Frelser  og  Forløser,  og  at  Joseph 
Smith  var  Guds  profet. 


eneste  tilfælde,  hvor  det  har  skadet  min  karriere  eller  har 
kostet  mig  en  skattet  ven,  at  jeg  var  medlem  af  denne  Kirke. 

Der  er  fire  uigendrivelige  sandheder,  som  vi  altid  kan 
bære  vidnesbyrd  om: 

For  det  første,  at  Jesus  er  Kristus,  verdens  Frelser  og  Forløser. 

For  det  andet,  at  Joseph  Smith  var  Guds  profet,  og  han 
genoprettede  Kristi  kirke  på  jorden  med  alle  dens  nøgler 
og  myndighed. 

For  det  tredje,  at  alle  Kirkens  præsidenter  siden  Joseph 
Smith  har  besiddet  den  samme  magt  og  myndighed. 

For  det  fjerde,  at  præsident  Gordon  B.  Hinckley  er  Guds 
eneste  profet  på  jorden,  som  besidder  alle  Kirkens  nøgler, 
magter  og  myndighed. 

Som  et  af  Herrens  særlige  vidner  ønsker  jeg  at  bære  mit 
vidnesbyrd  for  jer.  Jeg  er  taknemlig  for,  at  jeg  altid  har  haft 
et  vidnesbyrd  om  evangeliet.  Jeg  kan  ikke  huske  et  tids- 
punkt, hvor  jeg  ikke  har  troet  på  det.  Jeg  har  ikke  altid  for- 
stået alt,  og  det  vil  jeg  heller  ikke  påstå,  at  jeg  gør  nu,  men 
takket  være  tusinder  og  atter  tusinder  af  åndelige  bekræf- 
telser gennem  hele  mit  liv,  deriblandt  min  kaldelse  til  det 
hellige  apostelembede,  kan  jeg  bære  vidnesbyrd  for  jer,  at 
Jesus  er  Kristus.  Med  hver  eneste  fiber  og  celle  af  min  krop 
ved  jeg,  at  han  er  vores  Frelser  og  Forløser.  Jeg  vidner  om, 
at  Joseph  Smith  var  den  største  profet,  som  nogensinde 
har  levet  på  denne  jord,  og  at  han  har  haft  enorm  betyd- 
ning for  Frelserens  værk  her  på  jorden.  Jeg  ved,  at  dette 
er  sandt. 

Jeg  vil  bære  vidnesbyrd  med  Peters  ord: 

»Efter  dette  var  der  mange  af  hans  disciple,  der  forlod 
ham,  og  de  fulgtes  ikke  mere  med  ham. 

Jesus  spurgte  da  de  tolv:  'Vil  I  også  gå  jeres  vej?' 

Simon  Peter  svarede  ham:  'Herre,  hvem  skal  vi  gå  til? 
Du  har  det  evige  livs  ord, 

og  vi  tror,  og  vi  ved,  at  du  er  Guds  hellige'«  (Joh  6:66- 
69). 

Jeg  beder  Herren  velsigne  vores  vidunderlige  hellige. 
Jeg  beder  Herren  velsigne  børnene,  at  de  må  blive  under- 
vist i  evangeliets  store  og  enkle  sandheder  og  værdier  i 
vore  hjem.  Jeg  beder  til,  at  han  vil  velsigne  vores  unge 
voksne,  at  de  må  forblive  trofaste  og  urokkelige  og  mod- 
tage de  store  velsignelser,  som  Herren  har  til  de  trofaste. 

Jeg  beder  Herren  velsigne  Kirkens  enlige  medlemmer, 
at  de  må  vide,  at  de  i  hans  øjne  er  enestående  og  vidun- 
derlige. 


Jeg  beder  Herren  velsigne  vores  ægtepar,  som  har  det 
krævende  ansvar  at  skulle  sørge  for  et  hjem  og  mad  til 
deres  børn.  Jeg  beder  til,  at  han  vil  støtte  dem  og  være  med 
dem.  Jeg  beder  Herren  velsigne  vore  ældre  hellige,  som  nu 
har  gråt  hår,  og  som  har  udholdt  livets  strabadser.  Jeg  beder 
til,  at  de  vil  føle,  at  det  eksempel,  som  de  gennem  deres 
liv  har  sat  med  deres  trofasthed  og  hengivenhed,  bliver 
værdsat. 

Jeg  beder  Herren  velsigne  os  alle,  at  vi  ikke  vil  skamme 
os  ved  Jesu  Kristi  evangelium,  og  at  vi  ydmygt  vil  bære 
vores  vidnesbyrd  om  det  og  om  de  glæder,  velsignelser  og 
den  styrke,  som  vi  modtager  ved  at  efterleve  dets  lær- 
domme og  følge  dets  forskrifter.  □ 

FORSLAG  TIL  SAMTALEEMNER 
FOR  HJEMMELÆRERNE 

1.  Vi  må  ikke  skamme  os  »ved  evangeliet;  for  det  er 
Guds  kraft  til  frelse  for  enhver,  som  tror«  (Rom  1:16). 

2.  Vi  bærer  vidnesbyrd  med  vores  ord  og  den  måde,  vi 
lever  på. 

3.  Herren  har  sagt:  »I  nogle  har  jeg  ikke  behag;  thi  de 
vil  ikke  oplade  deres  mund«  (L&P  60:2). 

4.  Når  vi  bærer  vidnesbyrd,  skal  vi  gøre  det  »i  mildhed 
og  sagtmodighed«  (L&P  38:41). 

o 

5.  Det  er  Andens  kraft,  som  overfører  vores  vidnesbyrd 
til  andres  hjerte. 

6.  Det  er  altid  passende  at  bære  vidnesbyrd  om,  at  Jesus 
er  verdens  Forløser,  at  Joseph  Smith  var  profet  og  genop- 
rettede Kristi  kirke  på  jorden  med  nøgler  og  myndighed, 
at  alle  Kirkens  præsidenter  siden  Joseph  Smith  har  besid- 
det den  samme  magt  og  myndighed,  og  at  Kirkens  nule- 
vende præsident  er  Guds  profet  på  jorden  og  besidder  alle 
Kirkens  nøgler,  magt  og  myndighed. 

» 


HVERT...  FOLK  SKAL 


BLIVE  VELSIGNET 


« 


Unge  fra  hele  verden  bærer 
vidnesbyrd  om  Frelseren. 


Al  jorderige  skal  se  Herrens  frelse  ...  hver  slægt,  stamme, 
tungemål  og  folk  skal  blive  velsignet«  (1  Nephi  19:17). 
En  af  de  måder,  hvorpå  alle  folk  bliver  velsignet  er 
ved  Kirkens  unges  tro  og  godhed. 

Unge  fra  hele  verden  bærer  vidnesbyrd  om  Frelse- 
ren. Blandt  andet  Suele  Aparecida  Barros  fra  Brasilien: 
Mit  hjerte  svulmer,  og  jeg  føler  en  ufattelig  fred  og  har- 
moni,« siger  hun,  »hver  gang  jeg  har  mulighed  for  at 
studere  skrifterne,  gå  i  kirke,  høre  profeten  gennem  A 
Liahona,  at  se  mennesker  ændre  deres  liv,  at  føle  Hel- 
ligånden, at  erkende  de  mange  velsignelser,  som  Gud 
udøser  over  mit  hoved  og  at  føle  Guds  barmhjertighed 
og  kærlighed,  når  jeg  mindes  Kristi  store  offer  og  tæn- 
ker på  de  store  velsignelser,  som  han  har  gjort  mulige.« 
På  de  følgende  sider  findes  flere  vidnesbyrd  fra  unge 
over  hele  verden.  De  taler  forskellige  sprog  og  kom- 
mer fra  forskellige  kulturer,  men  med  fælles 
stemme  bærer  de  vidnesbyrd  om  Her- 
rens kærlighed  og  hans  gengivne 
evangeliums  sandhed. 


»Jeg  mener,  at  Herren  har 
gjort  meget  for  os.  Han 
sonede  for  vores  synder 
og  gav  os  mulighed  for  at 
omvende  os.  Han  døde  på 
korset  og  gjorde  det 
muligt  for  os  at  leve  sam- 
men med  vor  himmelske 
Fader  igen.  Jeg  får  en  dej- 
lig følelse  inden  i  mig,  når 
nogen  taler  om  Frelse- 
ren.« 

Kenny  Robertson. 
Las  Vegas  i  Nevada,  USA 


»Hver  gang  jeg  har  et  pro- 
blem, tænker  jeg  på  Jesus 
Kristus.  Han  er  vores  lys, 
og  han  gør  mit  liv  lykke- 
ligt. Snart  skal  jeg  bære 
vidnesbyrd  som  fuldtids- 
missionær.  Jeg  kan  ikke 
forestille  mig  nogen  bedre 
måde  at  vise  min  taknem- 
lighed til  Gud  og  Jesus  på, 
de,  der  har  fyldt  mit  liv 
med  glæde.« 
Lidia  Aracel  Soto 
Terrazas, 

Guaymas  i  Sonora, 
Mexico 


»Som  stavs-  og  fuldtids- 
missionærer  ved  vi,  at  det 
er  vigtigt  at  bære  vidnes- 
byrd om  Jesus  Kristus.  Mit 
eget  vidnesbyrd  begyndte, 
da  jeg  gik  til  seminar. 
Engang  talte  vi  om,  hvad 
Jesus  Kristus  har  gjort  for 
os  og  om,  hvordan  han 
viste  andre  kærlighed.  Jeg 
følte  Helligånden  meget 
stærkt.  Jeg  ved,  at  hvis  vi 
vil  stræbe  efter  at  tjene 
Frelseren,  så  kan  vi  blive 
som  han  er. « 
Juan  Carlos  G  ornes, 
Caracas  i  Venezuela 


»Jeg  kan  ikke  leve  uden 
Kristi  lys.  Jesus  Kristus  er 
alt.  Han  indgyder  ro  og 
fred  og  beroliger  det  frygt- 
somme hjerte.  Hans  gud- 
dommelige magt  er 
majestætisk.  Jeg  elsker 
ham  og  venter  ydmygt  på 
den  dag,  hvor  jeg  skal 
være  sammen  med  ham 
igen.  Mit  største  ønske  er 
at  takke  ham  for  livet  og 
den  forståelse,  som  han 
har  givet  mig.« 
Maria  Serafina  Varia, 
Funchal  på  Madeira, 
Portugal 

»Jeg  er  min  himmelske  Fader  meget  taknemlig,  fordi  jeg 
har  fået  lov  til  at  være  medlem  af  den  eneste  sande  kirke 
i  hele  verden.  Jeg  tror  på  Jesus  Kristus.  Jeg  ved,  at  han 
er  min  storebror,  og  at  han  elsker  mig.  Jeg  elsker  også 
ham.  Her  i  Bulgarien  er  vi  medlemmer  meget  taknem- 
lige for  Kirken.  Det  er  den  største  gave  i  vores  liv.  Hans 
kirke  er  et  fredfyldt  sted  for  mig,  et  sted,  hvor  jeg  kan 
åbne  mit  hjerte  og  tale  om  alle  mine  følelser  for  Herren  Jesus  Kristus.  Jeg  er 
taknemlig  for  frelsesplanen  og  for  min  viden  om,  hvorfor  jeg  er  her  på  jorden 
-  nemlig  for  at  fuldkommengøre  mig  ved  Frelserens  forsoning.« 
Mina  Todorova  Kirieova, 
Sofia  i  Bulgarien 


»Jeg  ved,  at  Jesus  Kristus 
døde  for  os,  og  at  han  hører 
mine  bønner. « 
Roussel  Cabrera, 
Muscat  i  Oman 


»Før  jeg  blev  medlem  af 
Kirken,  var  det  eneste  jeg 
kunne  gøre,  når  en  af 
mine  venner  havde  det 
svært,  at  føle  med  dem. 
Men  da  jeg  begyndte  at 
komme  i  Kirken,  ændre- 
des mit  liv.  Jeg  kunne  føle 
en  forandring  i  mit  sind. 
Jeg  følte,  at  jeg  blev  et 
Guds  barn.« 
Keum,  Young-Sook, 
Kyung  Kee-Do  i  Korea 


REJSENS  MÅL,  AF  DEREK  HEGSTED 


»Jeg  har  et  stærkt  vid- 
nesbyrd om  vor  Frelser 
Jesus  Kristus.  Jeg  ved,  at 
han  lever,  og  at  han  elsker 
os.  Hvert  øjeblik  vi  lever 
er  et  bevis  på  den  kærlig- 
hed, som  vor  Frelser  Jesus 
Kristus  føler  for  os.  Hver 
dag  gør  jeg  mit  bedste  for 
ikke  at  skuffe  ham.  Jeg  vil 
gøre  ham  glad  og  stolt  af 
mig.« 

Makalani  Tinirauarii, 
Papeete  på  Tahiti  O 


En  vildmarkstur  med 

morgensamlinger  og 

skriftstudium  gav  disse 

unge  rygsæksfolk  en  større 

kærlighed  til  Herren  og 

hans  skaberværk. 


Højt  oppe 

Willie  Holdman,  fortalt  til  Richard  M.  Romney 


Du  skal  ud  på  en  vildmarkstur  med  masser  af  lejrop- 
levelser og  vandringer,  og  du  vil  gerne  have,  at  det 
skal  blive  alle  tiders  tur.  Her  er  en  huskeliste  over 
de  vigtigste  ting,  som  du  skal  have  med: 

-  En  varm  sovepose. 

-  Gode  vandresko. 

-  Let  kogegrej. 

-  Dine  skrifter. 

Ja,  det  sidste  punkt  er  korrekt.  Det  erfarede  de  unge  mænd 
fra  Canyon  Ward  i  Spanish  Fork  i  Utah  Stav  sidste  år.  Ikke 
alene  kom  de  til  at  vandre  i  nogle  af  de  smukkeste  bjerge  i 
Wyoming  og  Montana,  de  nåede  også  endnu  større  højder  ved 
at  sætte  studium  af  skrifterne  i  centrum  af  deres  vildmarks- 
oplevelse. 

»Vi  har  været  på  gode  vandreture  før,«  siger  John  Oldham 
på  16.  »Men  denne  gang  fik  vi  lagt  vægt  på  den  åndelige  side 
i  vores  planlægning. « 

For  eksempel  begyndte  turen  med  et  vidnesbyrdsmøde.  »Det 
var  alle  tiders,«  siger  Joshua  Christensen  på  18.  »Vi  sad  og  kig- 
gede over  på  Teton-bjergene,  mens  solen  gik  ned.  Vi  talte  om 
evangeliet,  hinanden  og  Frelseren.  Anden  var  til  stede.  Det 
satte  en  god  stemning  for  hele  turen.« 

Og  det  var  ikke  alt.  Gruppen  afholdt  morgensamlinger  og  flre- 
sides  hver  dag.  Og  hver  dag  studerede  de  et  emne  fra  skrifterne. 

»Vi  læste  et  skriftsted  sammen  om  morgenen,  så  stillede  vi 
spørgsmål  til  det  og  prøvede  at  tænke  på  det  eller  efterleve  det 
i  løbet  af  dagen,«  forklarer  Doug  Thompson  på  15.  »Om  afte- 
nen talte  vi  så  om  vores  svar.« 

Resultatet  var,  at  alle  talte  om,  tænkte  på  og  handlede  efter 
skrifterne. 

»Vi  læste  om  bøn,«  fortsætter  Doug,  »og  mens  vi  vandrede, 
var  der  tid  til,  at  alle  kunne  bede  om  noget,  som  for  eksempel 

styrke,  når  rygsækkene  syntes  for  tunge  eller  et  ekstra  skub  til  at 
udholde  regnen.« 

Joe  Oldham  på  16  siger,  at  han  holdt  meget  af  den  mor- 
gensamling, som  handlede  om  at  hjælpe  andre. 

»Samme  dag  var  min  fætter,  John,  og  jeg  de  første,  der  nåede 
op  til  bjergsøen.  Jeg  blev  deroppe  og  passede  på  rygsækkene,  mens 
John  gik  ned  for  at  hjælpe  min  lillebror,  Mike  (14) ,  med  hans  ryg- 
sæk, fordi  den  var  så  tung.  Alle  hjalp  hinanden.« 

»En  dag,  da  alt  vores  brænde  var  blevet  vådt,«  siger  Alex  Wright 
på  19  (som  nu  er  på  mission  i  Brasilien),  »så  kom  der  nogle  fyre 
med  noget  tørt  brænde.  Det  var  den  dag,  hvor  vi  havde  læst  om 
at  tjene  andre.« 

»Der  var  masser  af  vandfald,«  mindes  Ryan  Steadman  på  14- 
»De  var  enorme,  og  de  styrtede  ud  over  klipperne  og  dannede  en 
let  dis.  Det  var  så  smukt,  at  man  ikke  kunne  tro  andet,  end  at 
nogen  havde  skabt  det.  Det  fik  mig  til  at  tænke  på  det  skriftsted 
i  Moses  6:63,  hvor  der  står:  Alt  bærer  vidnesbyrd  om  mig.'« 

De  lærte  også  meget  andet,  mens  de  vandrede  og  slog  lejr: 

»Jeg  kom  til  at  værdsætte  de  velsignelser,  vi  tager  for  givet  der- 
hjemme,« siger  Joe  Elliott  på  16.  »Ude  i  naturen  kan  man  ikke 
bare  gå  hen  og  tage  sig  et  glas  vand.  Man  skal  pumpe  i  tyve  minut- 
ter for  at  rense  det.« 

»Man  tror,  man  har  brug  for  en  hel  masse  for  at  klare  sig,« 
tilføjer  John.  »Man  tror  ikke,  man  kan  klare  sig  uden  at  spille 
basketball,  gå  ud  med  piger  eller  lytte  til  musik  hele  tiden.  Men 
herude  kan  man  leve  helt  uden  verdslige  ting.  Og  når  man  stu- 
derer skrifterne,  kan  man  bedre  koncentrere  sig  om  det,  som  Her- 
ren ønsker,  at  man  skal  høre.« 

»Vores  første  morgensamling  handlede  om  bøn,  om  det  at  man 
til  enhver  tid  kan  bede  om  hvad  som  helst,«  siger  Joshua.  »Jeg  tror, 
at  det  var,  hvad  vi  alle  gjorde  under  hele  turen.  Og  det  lærte  os 
at  vandre  med  Ånden.  Jeg  tænkte  meget  over  det,  der  står  i  Ord- 
sprogenes Bog  3:5-6:  'Stol  på  Herren  af  hele  dit  hjerte,  og  støt  dig 
ikke  til  din  egen  indsigt.  Hav  ham  i  tankerne  på  alle  dine  veje,  så 
vil  han  jævne  dine  stier.'  Jeg  tænkte,  at  ligesom  vi  rent  fysisk  van- 
drede på  bjergstierne,  så  vandrede  vi  også  åndeligt  på  nogle  stier.« 

Når  man  taler  med  disse  unge  mænd,  er  der  ingen  tvivl  om,  at 
turen  har  gjort  uudsletteligt  indtryk  på  dem.  De  fortæller,  hvor- 


Omgivet  af  et  storslået  landskab  blev  de  unge  mænd 
mindet  om  Herrens  ord:  »Alt  er  skabt  til  at  bære  vidnesbyrd 
om  mig«  (Moses  6:63). 

Regn,  kulde  og  strabadser  blev 
glemt  i  de  stille  stunder  med 
åndelig  meditation  og  udveksling 
af  vidnesbyrd. 


dan  regnen  kom  hver  dag  på  klokkeslæt,  og  hvordan  det.  lærte 
dem  værdien  af  at  være  beredt  på  forhånd.  De  taler  om  en  større 
respekt  for  planter  og  dyr.  De  udtrykker  et  ønske  om  at  lære  mere. 
De  taler  leende  om  at  dykke  ned  i  iskoldt  vand,  udholde  myg- 
gestik og  om  at  vandre  tilbage  efter  dem,  der  sakkede  bagud.  De 
taler  sågar  ærbødigt  om  svar  på  bønner. 

Men  vævet  ind  i  hver  eneste  udtalelse  og  solidt  knyttet  til  deres 
sommeraktivitet  er  en  dybere  kærlighed  til  Herrens  ord. 

Mike  udtrykte  det  måske  bedst:  »Enhver  kan  tage  på  vandre- 
tur. Men  vi  fik  en  særlig  tur  ud  af  det,  fordi  vi  fokuserede  på  skrif- 
terne.« 

Det  var  et  eventyr,  der  fik  dem  helt  ovenpå.  □ 

Skridt  for  skridt 

Her  er  en  liste  over  det,  I  kan  gøre  for  at  få 
en  bedre  tur. 

1 .  Sæt  et  mål.  Find  ud  af,  hvor  I  vil  hen 
-  ikke  kun  geografisk,  men  også  åndeligt. 
Hav  et  præstedømmeformål,  såsom  at  læse 
fra  skrifterne.  Overvej  at  begynde  med  et 
vidnesbyrdsmøde,  så  I  kan  sætte  stemnin- 
gen for  hele  turen. 

2.  Sørg  for  alt  det  praktiske.  I  får  en 
meget  rarere  tur,  hvis  I  ikke  hele  tiden  skal 
kompensere  for  alt  det,  I  har  glemt,  eller  spe- 
kulere på,  hvordan  I  skal  klare  jer  med  alt 
for  lidt  mad.  Hvis  I  planlægger  omhyggeligt, 
vil  I  have  større  frihed  til  at  få  nogle  dejlige 
minder. 

3.  Sørg  for  daglige  påmindelser.  Begynd 
hver  dag  med  en  morgensamling.  Når  I  hol- 
der hvil,  kan  I  gennemgå  nogle  vigtige  skrift- 
steder. Afsæt  tid  til  personlig  studium  og 
meditation.  Udveksl  viden  med  hinanden. 
Nedskriv  jeres  følelser  i  jeres  dagbøger. 

4.  Søg  efter  muligheder  for  at  tjene 
andre.  Benyt  enhver  lejlighed  til  at  gøre  det, 
som  Frelseren  ville  gøre  -  at  bære  hinan- 
dens byrder,  finde  tørt  brænde  til  andres  bål 
og  søge  efter  de  trætte  og  udmattede. 

5.  Glem  ikke  at  bede.  Både  under  plan- 
lægningen og  ude  på  selve  turen  bør  I  ofte 
tale  med  jeres  himmelske  Fader.  Bed  om 
råd  og  vejledning  -  og  glem  ikke  at 
udtrykke  taknemlighed,  især  for  skaber- 
værkets vidundere.  □ 


På  Herrens  sti  hver  dag 

Her  er  et  uddrag  af  de  skriftsteder  og  debat- 
oplæg, som  gruppen  brugte  til  deres  daglige 
morgensamlinger. 

Alma  34:26-27:  »I  må  udøse  jeres  sjæl 
...  i  ørkenen.«  Sammenlign  jer  selv  med  de 
mennesker  fra  skriften,  som  søgte  ud  i  øde- 
marken for  at  bede.  Hvordan  kan  bøn  hjælpe 
dig  til  at  føle  dig  tættere  på  Herren?  Kan  det 
at  have  en  bøn  i  hjertet  hele  dagen  hjælpe 
dig  til  at  føle  taknemlighed? 

1  Mos  1:26:  »Gud  sagde:  'Lad  os  skabe 
mennesker  i  vort  billede.'«  Hvad  føler  du 
ved  at  vide,  at  du  er  skabt  i  Guds  billede? 
Hvilken  ærbødighed  bør  vi  have  for  alle 
Guds  skabninger? 

Mosiah  4:16-26:  »Er  vi  ikke  alle  bet- 
lere?« Ude  i  ødemarken  overlever  man  sam- 
men ved  at  hjælpe  hinanden.  Hvad  kan  du 
gøre  for  at  hjælpe  andre?  Har  du  det  ikke 
godt,  når  du  har  ydet  en  hjælpende  hånd? 
Moses  6:63:  »Alt  bærer  vidnesbyrd  om 
mig.«  På  hvilken  måde  vidner  alt  det,  som 
vi  ser  og  oplever  omkring  os,  om  dets  Ska- 
ber, Jesus  Kristus? 

Mormon  8-9.  Moronis  råd  til  os. 
Gå  ud  for  jer  selv  og  læs  de  to 
kapitler.  Hvis  I  sad  helt  alene 
og  overværede  jeres  folks 
undergang,     hvordan 
ville  I  så  have  det? 
Hvilke  råd  ville  I 
give    til    dem,    der 
senere  skulle  læse  jeres  ord?  Hvor 
godt  beskriver  Moroni  vores  tid?  □ 


Den  levende  profets  ord 

Rad  og  vejledning  fra  præsident  Gordon  B.  Hinckley 


Ægtemænd  og  hustruer  er 
jævnbyrdige 

» (Brødre) ,  jeres  hustruer  er  uundvær- 
lige for  jeres  evige  udvikling.  Det  håber 
jeg  aldrig,  at  I  vil  glemme.  Der  er  nogle 
mænd  i  Kirken  -  jeg  er  glad  for,  at  det 
ikke  er  mange,  men  der  er  nogle  styk- 
ker -  som  tror,  at  de  er  deres  hustruer 
overlegne.  De  gør  klogt  i  at  indse,  at 
de  ikke  vil  opnå  den  højeste  grad  af 
det  celestiale  rige,  hvis  ikke  deres 
hustruer  står  ved  deres  side  som  jævn- 
byrdige partnere.  Brødre,  de  er  Guds 
døtre.  Behandl  dem  som  sådan.«1 

Opdrag  jeres  familie  i 
retfærdighed 

»Når  jeg  ser  på  jer  og  tænker  på,  hvad 
I  er,  nemlig  ægtemænd,  hustruer,  fædre 
og  mødre,  både  nuværende  og  kom- 
mende, så  tænker  jeg  på  den  storslåede 
mulighed,  som  I  har  for  at  bringe  den 
generation  til  verden,  som  kan  blive 
den  generation,  der  får  verden  vendt 
væk  fra  alt  det  slam  og  søle,  som  den 
hastigt  er  på  vej  ud  i.  I  kan  opdrage 
jeres  familier  i  retfærdighed  og  sand- 
hed med  kyskhed  og  kærlighed  og  tro 
og  trofasthed.  Gud  være  med  jer  i  det 
store  og  hellige  værk,  som  I  arbejder 

O  7 

pa.« 


Til  enlige 

»Vi  har  brug  for  jeres  styrke.  Vi  har 
brug  for  jeres  tro.  Vi  har  brug  for  jeres 
evner.  Vi  har  brug  for  jeres  vidnesbyrd. 
Vi  har  brug  for  jeres  villighed  til  at 
virke  for  Herrens  værk.  Vær  trofaste, 
urokkelige  og  hengivne  over  for  dette 
værk.  Det  er  den  eneste  måde,  hvorpå 
I  kan  finde  fred  og  lykke,  og  I  vil  finde 
fred  og  lykke,  hvis  I  vil  efterleve  evan- 
geliet. Det  er  sandhedens  og  livets  og 
forståelsens  vej.«3 

Søg  åndelige  rødder 

»Der  er  meget  smukt  i  (denne  verdens 
mennesker) ,  men  uden  de  rødder,  som 
findes  i  tro  og  overbevisning  om  Gud 
og  den  opstandne  Herre,  er  der  ikke 
meget,  som  kan  hjælpe  os,  når  der  op- 
står kriser  eller  vanskeligheder.  Søg 
efter  det  ægte,  ikke  efterligningerne. 
Søg  efter  de  evige  sandheder,  ikke  de 
flygtige  tendenser.  Søg  efter  Guds  evige 
værdier,  ikke  efter  det,  der  er  her  i  dag 
og  væk  i  morgen.«4 


Tryghed  i  Kirken 

»Den  største  tryghed,  som  I  finder, 
mine  kære  unge  venner,  er  jeres  med- 
lemsskab af  Jesu  Kristi  Kirke  af  Sidste 
Dages  Hellige.  Hold  fast  ved  Kirken 
og  efterlev  dens  principper,  så  tøver 
jeg  ikke  med  at  love  jer,  at  I  vil  blive 
lykkelige,  at  I  vil  yde  store  bidrag  til 
verden,  og  at  I  vil  have  grund  til  at 
knæle  i  bøn  og  takke  Herren  for  alt, 
hvad  han  har  gjort  for  jer  ved  at  give 
jer  de  fantastiske  og  vidunderlige 
muligheder,  som  I  har.«5 

Kirkens  mission 

»Noget  vigtigt,  som  vi  i  denne  Kirke 
aldrig  må  glemme  er  vores  altover- 
skyggende opgave  med  at  hjælpe  vor 
himmelske  Fader  med  hans  gerning  og 
herlighed  -  at  tilvejebringe  udødelig- 
hed og  evigt  liv  for  hans  sønner  og 
døtre.  Det  er  det,  vi  skal  have  i  tan- 
kerne. Alt  andet  kommer  i  anden 
række  og  er  underordnet  det.«6 

Vor  himmelske  Faders 
ønske  for  os 

»Jeg  er  sikker  på,  at  vor  himmelske 
Fader  ønsker,  at  hans  børn  skal  være 
lykkelige  -  ikke  bedrøvede,  men  glade. 
Jeg  tror,  at  han  ønsker  at  se  dem  nyde 
jordens  goder,  opnået  på  retfærdig  vis... 

Jeg  tror  ikke,  han  kan  lide  at  se  sine 
børn  leve  i  fattigdom,  elendighed,  van- 
skeligheder, ugudelighed,  synd  og 
afsavn.  Jeg  tror,  at  han  vil  have,  at  de 
skal  være  glade.«7 

Støt  dem,  som  er 
blevet  udelukket 

»Af  og  til  er  vi  nødt  til  at  udelukke 
folk.  Jeg  håber  ikke,  at  vi  glemmer  dem. 
Jeg  håber  ikke,  at  vi  forsømmer  dem. 
Jeg  håber  ikke,  at  vi  afskærer  dem  så 
endegyldigt  fra  Kirken,  at  de  føler,  at 
de  aldrig  kan  vende  tilbage.  Dette  er 
forløsningens  værk.  Dette  er  frelsens 


værk.  Dette  værk  går  ud  på  at  støtte 
og  opmuntre  mennesker  og  hjælpe 
dem  til  at  finde  vej  gennem  livets 
morads.  Jeg  vil  bønfalde  jer  om,  at  hvis 
der  i  jeres  stave  eller  ward  er  nogen, 
som  er  såret  over  noget,  at  I  da  vil 
drage  omsorg  for  dem,  mens  det  sta- 
dig er  muligt.  Udskyd  det  ikke.  Lad 
dem  ikke  føle,  at  de  er  svigtet  og  glemt 
og  udstødt  og  afskåret.  Det  er  meget 
vigtigt ...  jeg  bønfalder  jer  om  at  støtte 
dem,  der  har  brug  for  hjælp.«8  □ 


NOTER 

1 .  Regionalkonference  i  Veracruz  i 
Mexico,  præstedømmets  lederskabsmøde, 
27.  januar  1996. 

2.  Regionalkonference  for  gifte  stude- 
rende ved  BYU  i  Provo  i  Utah,  11.  februar 
1996. 

3.  Emigration  2.  Ward,  Emigration 
Stav  i  Salt  Lake  City,  nadvermøde, 

3.  marts  1996. 

4.  Regionalkonference  i  Piano  i  Texas, 
17.  marts  1996. 

5.  Ungdomsfireside  i  Vista  i  Califor- 
nien, 23.  marts  1996. 

6.  Møde  med  Det  Præsiderende 
Biskopråd,  Kirkens  direktører  og  cheferne 
for  de  timelige  anliggender  i  Salt  Lake  City 
i  Utah,  1.  april  1996. 

7.  UV-møde  i  Colorado  Springs  i 
Colorado,  14.  april  1996. 

8.  Regionalkonference  i  Smithfield- 
Logan,  præstedømmets  lederskabsmøde, 
20.  april  1996. 


Nøglen  til  Brigham  Youngs  fremgangsrige  lederskab  var  hans  urokkelige  tro  på  Gud, 

BRIGHAM 

YOUNG : 
ILD  I 


KROPPEN 


Ronald  K.  Esplin 


Brigham  Young  er  med  god  grund  kendt  som  en 
stor  energisk  leder.  Iagttagere  både  fra  hans  egen 
tid  og  senere  har  omtalt  hans  alsidighed,  døm- 
mekraft og  sunde  fornuft.  Efter  at  have  besøgt  ham  i 
1850erne  konkluderede  den  franske  eventyrer  Jules  Remy, 
at  få  mennesker  »besidder  i  så  høj  grad  som  han  de  kvali- 
teter, som  skaber  den  fremragende  politiker  og  dygtige 
administrator.«' 

Men  kun  få  iagttagere  forstod,  at  Brigham  Youngs  suc- 
ces hvilede  mindre  på  praktiske  evner,  end  på  tro  på  Gud 
og  indre  styrke.  Hans  tro  hvilede  på  nogle  få  grundprin- 
cipper: Gud  åbenbarer  sin  vilje  for  mennesker,  Joseph  Smith 
var  Guds  talerør  og  profet,  og  Gud  griber  ind  i  menneskers 
anliggender.  Brigham  Young  var  en  frimodig  leder,  fordi 
han  var  sikker  på,  hvad  han  ville  opnå. 

Brigham  Youngs  syn  på  livet  og  lederskab  var  ganske 
enkelt:  »Det  er  min  religion  at  kende  Guds  vilje  og  følge 
den.«2  Dagligt  søgte  han  at  finde  ud  af,  hvad  der  var  Her- 
rens vilje  med  ham  nu  -  hvad  var  hans  pligt  i  dag.  Når  han 
havde  set,  hvad  hans  ansvar  var,  brugte  han  al  sin  energi 


på  at  udføre  det.  »Når  jeg  tænker  på  mig  selv,  tænker  jeg 
blot  dette  -  jeg  har  beslutsomhed,  og  jeg  skal  nok  udføre 
min  pligt,  uanset  hvad  der  sker.«3  Denne  vilje  til  at  gøre 
sin  pligt  fuldendte  den  stålsatte  tro  på,  at  hvis  man  var  ude 
i  Herrens  ærinde  og  gjorde  alt,  hvad  man  formåede,  så  ville 
Gud  gøre  resten. 

Han  havde  ikke  altid  haft  den  selvsikkerhed.  Hans  liv, 
før  han  traf  evangeliet,  havde  været  trist.  Brigham,  som 
blev  født  den  1.  juni  1801  i  staten  Vermont,  troede  på  Gud, 
men  kunne  ikke  finde  ham,  og  han  tvivlede  også  tit  på  for- 
målet med  sit  eget  liv.  Men  hans  omvendelse  og  indtræ- 
delse i  Kirken  ved  dåb  i  1832,  som  fandt  sted,  da  han  var 
30  og  havde  brugt  mange  måneder  på  at  undersøge  Kir- 
ken og  overveje  den,  ændrede  ham  helt.  Med  »ild  i  krop- 
pen,«4 som  han  senere  udtrykt  det,  mødte  han  verden  med 
vigtige,  nye  mål  og  en  tro  på  Gud,  som  øgedes  med  erfa- 
ringen. 

Brighams  tro  blev  sat  på  prøve  i  Zions  hær  i  1834,  og 
han  fik  større  tillid  til  Joseph  Smith,  Gud  og  sig  selv  som 
Guds  tjener.  Han  blev  prøvet  igen  i  1840-1841,  hvor  han 

tjente  sammen  med  De  Tolv  i  Storbritannien  under  meget 
krævende  forhold.  Den  oplevelse  knyttede  Brigham  Young 
og  hans  medapostle  sammen  til  en  stærk  gruppe.3  Da  de 
vendte  hjem,  tildelte  profeten  De  Tolvs  Kvorum  nye  opga- 
ver, og  i  de  næste  tre  år  brugte  han  enhver  lejlighed  til  at 
rådgive  dem. 

Med  mordet  på  Joseph  og  Hyrum  Smith  i  1844  blev 
Brigham  Young  kastet  ud  i  en  ny  lederrolle.  Brigham,  der 
stadig  var  tynget  af  sorg  og  tøvede  med  at  træde  i  profe- 
tens sted,  vidste  dog,  hvad  der  krævedes  af  ham.  Han  og 
De  Tolv  overtog  uden  tøven  ledelsen,  fordi  det  var  »vores 
ufravigelige  pligt«  at  gøre  det.6  Hans  handlinger  i  de  første 
måneder  og  senere,  da  han  førte  de  hellige  i  sikkerhed  i 
Rocky  Mountains,  viser,  at  han  blot  mente,  at  han  udøvede 
sine  gudgivne  talenter  til  at  udføre  det  hverv,  som  Herren 
og  profeten  Joseph  havde  pålagt  ham. 

Efter  Joseph  Smiths  død  havde  Brigham  Young  sine  pri- 
oriteter helt  på  plads:  Først  skulle  de  hellige  fuldføre  tem- 
plet i  Nauvoo  og  modtage  deres  begavelse  der.  Derefter 
skulle  de  finde  sig  et  nyt  hjem,  det  forudsagte  tilflugtssted 
ude  vest  på.  For  præsident  Young  krævede  disse  mål  hans 
fulde  opmærksomhed.  Ja,  faktisk  var  hans  begejstring  så 
smittende,  at  tempelbyggeriet  i  Nauvoo  skred  meget  hur- 
tigere frem  under  De  Tolvs  ledelse. 

Ironisk  nok  ophidsede  denne  hurtigste  vækst  de  fjen- 
der, som  frygtede,  at  det  ville  blive  umuligt  at  jage  mor- 
monerne ud  af  Nauvoo,  når  først  deres  tempel  stod  færdigt. 
Derfor  svor  disse  fjender  at  jage  dem  bort  inden  da.7  Stil- 
let over  for  mulige  voldsomheder  tøvede  Brigham  Young 
en  kort  overgang  i  januar  1845:  Skulle  de  bygge  templet 
færdigt,  selv  om  det  kunne  føre  til  blodsudgydelser?  Vi  kan 
læse  svaret  i  hans  dagbog:  »Jeg  adspurgte  Herren,  om  vi 
skulle  blive  her  og  fuldføre  templet.  Svaret  var,  at  det  skulle 


vi.«" 


Da  præsident  Youngs  beslutning  var  blevet  bekræftet, 
fortsatte  han  stålsat  sit  virke.  I  maj  blev  slutstenen  lagt,  og 
De  Tolv  bekendtgjorde,  at  begavelsesceremonierne  ville 
begynde  i  december.  Og  den  tidsplan  overholdt  de.  I  hele 
denne  periode  talte  Brigham  i  stærke  vendinger,  dels  for 
at  true  fjenderne  og  dels  for  at  hindre  blodsudgydelse.  »Vi 
vil  hellere  lide  uret,  end  at  gøre  uret«  var  hans  motto,9  og 
hans  tro  på,  at  Herren  havde  foreskrevet,  hvad  der  skulle 
gøres,  og  at  han  ville  afgøre  udfaldet,  fik  Brigham  til  at  gå 
modigt  fremad. 

Selv  om  præsident  Young  rådede  over  den  største  mili- 
tærstyrke i  staten  Illinois,  afholdt  han  sig  fra  at  benytte 
Nauvoos  milits,  da  voldsomhederne  til  sidst  brød  ud  i  sep- 
tember 1845.  I  stedet  hengav  han  og  de  andre  apostle  sig 
til  intens,  målrettet  bøn  og  indledte  det,  som  historikeren 
B.  H.  Roberts  har  kaldt  »den  mest  bønsomme  tid  i  Kirkens 
historie.«'0 

Da  arbejdet  med  templet  skred  fremad  under  den  an- 
spændte fredsperiode,  vendte  præsident  Young  i  foråret 
1845  sin  opmærksomhed  mod  Vesten.  Joseph  Smith  havde 
talt  fortroligt  om  »et  tilflugtssted,  der  ventede  ...  helt  ude 
ved  Rocky  Mountains.«"  Blot  få  uger  før  sin  martyrdød, 
havde  profeten  givet  De  Tolv  til  opgave  at  søge  efter  det 
tilflugtssted. 

Præsident  Young  betragtede  det  ikke  som  et  offer  at  for- 
lade sit  hjem  og  templet,  for  han  vidste,  at  de  helliges  frem- 
tid ikke  lå  i  Nauvoo,  men  ude  vestpå.  Han  troede  på,  at 
de  der  ville  blive  et  stort  folk,  og  at  de  der  i  sikkerhed  kunne 
bygge  nye  hjem  og  et  nyt  tempel.  Med  denne  tro  kunne 
præsident  Young  i  september  1845,  da  bøllebander  over- 
faldt bosættelser  omkring  Nauvoo,  benytte  lejligheden  til 
at  offentliggøre  den  længe  planlagte  udvandring. 

Det  lå  Brigham  stærkt  på  sinde  at  finde  det  rette  sted. 
Efter  hyppig  faste  og  daglige  bønner  i  sit  kammer  i  templet 

Brighams  tro  blev  sat  på  prøve  i  Zions  hær  i  1 834, 

og  han  fik  større  tillid  til  Joseph  Smith, 

Gud  og  sig  selv  som  Guds  tjener. 


så  han  i  et  syn  det  rette  sted  og  mente,  at  han  ville  kunne 
genkende  det.  Nu  havde  han  fred  i  sindet,  han  var  parat. 

En  måned  senere  i  februar  satte  Brigham  Young  og  den 
første  gruppe  hellige  over  Mississippi-floden,  selvom  det 
stadig  var  vinter.  Da  præsident  Young  nu  var  på  vej,  syn- 
tes han  draget  mod  vest  som  af  en  usynlig  hånd.  »Tro  ikke 
...  at  jeg  er  ked  af  at  forlade  mit  hus  og  hjem,«  skrev  han 
fra  prærien  i  Iowa  til  sin  bror  Joseph.  »Nej,  langt  fra  ...  Det 
ser  lovende  ud  forude,«  skrev  han,  »men  bagude  ser  det 
mørkt  ud«  over  Nauvoo.12 

Men  oplevelserne  i  Iowa  skulle  ikke  desto  mindre  vise 
sig  at  være  vanskelige,  og  for  en  tid  syntes  Kirken  at  være 
gået  helt  i  stå,  både  bogstaveligt  og  i  overført  betydning,  i 
det  knædybe  mudder  på  prærien.  Det  krævede  meget  mere 
tid  og  flere  forsyninger  at  flytte  tusinder  af  hellige  flere 
hundrede  kilometer,  end  selv  Brigham  Young  havde  fore- 
stillet sig.  Oplevelsen  drænede  ham  og  tvang  ham  til  at 
indse  sine  begrænsninger.  Han  tabte  sig  så  meget,  at  hans 
tøj  ikke  længere  passede.  Brigham,  der  var  både  fysisk  og 
følelsesmæssigt  udmattet,  erkendte  nu  mere  end  nogen- 


sinde nødvendigheden  af  Guds  indgriben.  Og  han  savnede 
Joseph  til  at  rådgive  sig  og  opmuntre  folket. 

Da  Brigham  Young  rejste  sig  fra  sin  seng  om  morgenen 
den  17.  februar  1847,  blev  han  pludselig  ramt  af  sygdom 
og  »sank  besvimet  om  og  lå  som  død.«13  Kun  de,  der  dør 
og  træder  bag  sløret,  kunne  vide,  hvordan  han  havde  det, 
sagde  han  to  uger  senere  og  tilføjede,  at  »jeg  ved,  at  jeg 
var  i  åndeverdenen.«  Men  han  kunne  ikke  straks  huske 
alt,  hvad  han  havde  set  derovre:  »Det  eneste  jeg  ved,  er 
det,  som  min  hustru  siden  har  fortalt  mig.  Hun  sagde,  at 
jeg  havde  sagt,  at  jeg  havde  været  der,  hvor  Joseph  og 
Hyrum  var«,  og  at  »det  er  svært  at  vende  tilbage  til  livet.«14 

Da  Brigham  Young  kom  til  sig  selv  igen,  faldt  han  i  søvn 
og  drømte,  og  da  han  vågnede  nedskrev  han  det,  han  havde 
set.  »I  min  drøm  tog  jeg  hen  for  at  tale  med  Joseph,«  skrev 
han.  Han  så  Joseph  sidde  ved  et  stort  vindue  og  se  »fuld- 
stændig naturlig  ud.«  Brigham  tog  ham  ved  hånden,  kys- 
sede ham  på  kinderne  og  spurgte,  hvorfor  de  ikke  kunne 
være  sammen  som  før.  Joseph  rejste  sig  fra  sin  stol,  så  på 
Brigham  og  sagde  på  sin  sædvanlige  måde:  »Det  er  helt  i 

Præsident  Young  betragtede  det  ikke  som  et  offer  at  forlade  sit  hjem 

og  det  nyopførte  tempel  i  Nauvoo.  Han  vidste,  at  de  helliges 

fremtid  lå  ude  vestpå,  hvor  de  kunne  bygge  i  fred. 


sin  orden.«  Brigham  gjorde  indvendinger,  men  Joseph  sva- 
rede: »Du  må  klare  dig  uden  mig  en  tid,  og  så  skal  vi  atter 
være  sammen. « 

Brigham  bad  så  sin  læremester  Joseph  om  råd.  Rådet 
var  direkte  og  enkelt:  »Sørg  for  at  fortælle  folket,  at  de  skal 

o 

bevare  Herrens  And.«l:>  Brigham  vendte  sig  og  så  Joseph 
stå  i  lyset,  »men  der,  hvor  jeg  skulle  hen,  var  der  mørkt 
som  ved  midnat.«  Fordi  Joseph  insisterede  på  det,  begav 
Brigham  sig  »atter  ind  i  mørket«  og  vågnede.16 

Skønt  Brigham  Young  ofte  talte  om  denne  drøm  i  ugerne, 
før  man  drog  af  sted  mod  Rocky  Mountains,  uddybede  han 
dog  ikke  betydningen  af  den.  Det  har  utvivlsomt  styrket 
hans  sjæl  og  atter  bekræftet  for  ham,  at  han  var  ude  i  Her- 
rens (og  Josephs)  ærinde.  Selv  om  han  stadig  var  tynget 
af  lederskabets  krav  og  den  store  udfordring,  havde  han 
dog  fred  i  sindet. 

Det  var  ikke  altid,  at  hans  nærmeste  følte  den  samme 
fred.  To  uger  efter  præsident  Youngs  sygdom  og  syn,  opsøgte 
hans  bror  Joseph  Young  ham  og  »sagde,  at  han  mente,  at 
de  50  kg  forsyninger«  -  hvilket  var  det  minimum,  som  man 


havde  bekendtgjort  -  »var  meget  lidt  til  hver  pioner.«  Nogle 
måneder  tidligere  havde  han  fortalt  Brigham,  at  det  ville 
kræve  et  mirakel,  der  var  lige  så  stort,  som  dengang  Moses 
førte  israelitterne  gennem  ørkenen,  at  føre  de  hellige  sik- 
kert gennem  Iowa.  Skulle  de  nu  forvente  endnu  et  mira- 
kel? Med  så  få  forsyninger,  sagde  han,  ville  ethvert  uheld 
kunne  bringe  hele  ekspeditionen  i  fare.  Brigham  Young 
mente,  at  den  mængde  —  som  var  alt,  hvad  de  kunne  håbe 
på  at  skrabe  sammen  —  simpelthen  bare  måtte  være  nok. 
»Brigham  svarede,  at  han  ville  bede  alle  dem,  der  ikke 
havde  tro  nok  til  at  drage  af  sted  med  den  mængde  forsy- 
ninger, om  at  blive  tilbage.«17  Præsident  Young  var  ikke 
dumdristig,  men  realistisk.  Når  de  hellige  havde  gjort  alt, 
hvad  de  formåede,  havde  de  ikke  andet  valg  end  at  for- 
lade sig  på  Herren. 

Præsident  Young  mødte  udfordringerne  med  stoisk  ro, 
fordi  han  vidste,  at  det  ikke  var  hans  egen  plan.  Som  han 
fortalte  de  hellige  næsten  ti  år  senere:  »Det  var  ikke  mig, 
der  udtænkte  den  store  plan  om,  at  Herren  skulle  gøre  det 
muligt  for  sit  folk  at  nå  frem  til  disse  bjerge.«  Hvem  var 

det  så?  »Det  var  Guds  kraft,  der  udvirkede  dette  folks 
frelse,«  insisterede  han.'8 

Lige  fra  det  øjeblik  Brigham  Young  trådte  ind  i  Saltsø- 
dalen i  1847,  havde  han  en  klar  opfattelse  af,  hvad  de  hel- 
lige skulle  udrette  her,  samt  en  fast  overbevisning  om,  at 
de  med  Herrens  beskyttelse  ville  få  lov  til  at  gøre  det.19 
Han  forudså,  at  hvis  de  levede  værdigt,  ville  de  aldrig  blive 
jaget  bort  derfra.20  Det  var  den  tro,  der  styrkede  ham  og 
styrede  hans  beslutninger  gennem  hans  lange  virke  som 
både  verdslig  og  kirkelig  leder  i  Utah. 

I  1857-1858  blev  præsident  Youngs  tro  sat  på  en  alvor- 
lig prøve,  da  tusinder  af  amerikanske  soldater  marcherede 
mod  Utah  som  »eskorte«  for  Alfred  Cumming,  der  af  den 
amerikanske  regering  var  blevet  udnævnt  til  at  afløse  Brig- 
ham Young  som  guvernør.  Nogle  har  hævdet,  at  guvernør 
Young  straks  skulle  have  søgt  en  politisk  løsning.  Rent 
logisk  så  det  ud  til,  at  kompromis  og  samarbejdsvillighed 
var  den  eneste  politik,  som  kunne  sikre  freden. 

Men  præsident  Young  var  af  en  anden  opfattelse.  De 
helliges  erfaringer  i  Missouri  havde  lært  ham,  hvad  fjen- 
der kan  udrette,  når  de  bakkes  op  at  militæret.  Guvernør 
Young,  der  var  overbevist  om,  at  Herren  ville  hindre  en 
katastrofe,  hvis  de  hellige  ville  gøre  alt,  hvad  der  stod  i 
deres  magt,  erklærede  territoriet  i  undtagelsestilstand  og 
mobiliserede  militsen  og  pålagde  den  at  gøre  alt,  undta- 
gen at  gribe  til  blodsudgydelse,  for  at  sinke  hæren,  som 
nærmede  sig.  Græsgange  og  forsyningsvogne  blev  stukket 
i  brand,  fødevarer  og  kvæg  blev  inddraget  og  fortropperne 
blev  generet  dag  og  nat.  Men  soldaterne  blev  ved  med  at 
komme  -  lige  indtil  sneen  meget  belejligt  tvang  hæren  til 
at  slå  vinterlejr  ved  Fort  Bridge r,  som  lå  omkring  150  kilo- 
meter fra  mormonernes  bosættelse  i  Saltsødalen.21 

Men  det  gjorde  selvfølgelig  ikke  en  ende  på  hærens 
fremmarch.  Da  foråret  kom,  ville  soldaterne  have  hævn 


for  en  frygtelig  vinter.  Da  de  nu  stod  over  for  en  fornyet 
og  om  muligt  endnu  farligere  trussel,  gav  Brigham  Young 
sine  folk  ordre  til  at  gå  til  modværge  mod  hæren,  men  han 
tilføjede  det  løfte,  at  »ikke  et  skud  vil  blive  løsnet  og  ikke 
en  eneste  mand  dræbt.«  En  af  hans  befalingsmænd,  en 
mand,  der  betragtede  præsident  Young  som  Herrens  tale- 
rør, sagde,  at  »han  vidste,  at  det  var  sandt,  men  han  tro- 
ede ikke  et  ord  af  det.«  Under  de  givne  omstændigheder 
syntes  blodsudgydelser  uundgåelige.22 

Mens  soldaterne  marcherede  frem  mod  byen,  indgik 
Brigham  Young  og  den  nyudnævnte  guvernør  Alfred  Cum- 
ming sammen  med  Thomas  L.  Kane,  de  helliges  ikke -mor- 
monske ven,  som  havde  sat  livet  på  spil  for  at  nå  frem  til 
Utah  om  vinteren,  et  fredeligt  forlig.  Hæren  marcherede 
fredeligt  og  uden  episoder  gennem  det  mennesketomme 
Salt  Lake  City  til  en  isoleret  lejr  50  kilometer  derfra.  Kap- 
tajn Jesse  Gove  fra  den  amerikanske  hær  opsummerede 
Utah-krigens  tabsstatistik:  »Faldne:  Ingen.  Sårede:  Ingen. 
Til  grin:  Alle.«23  Det  vil  sige  alle  undtagen  Brigham  Young, 
som  gennem  det  hele  havde  haft  en  indre  vished  om,  at 
episoden  ikke  ville  ende  i  katastrofe. 

Præsident  Youngs  lederskab  var  selvfølgelig  ikke  uden 
mangler,  det  er  der  jo  ingen  dødelige,  der  er.  »Der  er  men- 
neskelige svagheder,  som  jeg  er  nødt  til  at  tilgive,«  sagde 
han  ved  en  bestemt  lejlighed.  »Jeg  har  jo  selv  svagheder. 
Jeg  begår  også  fejl,«  fortsatte  han,  men  »jeg  står,  hvor  jeg 
kan  se  lyset.  Jeg  prøver  at  holde  mig  i  lyset.«24  Han  mente 
ikke,  at  han  var  blevet  lovet,  at  han  aldrig  ville  begå  fejl- 
tagelser, eller  at  han  altid  ville  vide,  hvad  der  var  den  bed- 
ste løsning,  men  at  Gud  i  den  sidste  ende  ville  tage  sig  af 
det  væsentlige.  Han  opgav  hurtigt  det,  der  ikke  duede,  for 
i  stedet  at  vælge  en  model,  som  var  bedre,  men  hans  kurs 
og  beslutsomhed  forblev  uændrede.  Langsigtede  mål,  som 
byggede  på  åbenbaring  dannede  grundlag  for  hans  daglige 

beslutninger  og  gav  ham  mod  til  at  fortsætte  fremad,  på 
trods  af  alle  hindringer  eller  fejltagelser. 

Denne  vished  kunne  til  tider  få  Brigham  Young  til  at 
virke  stædig.  Få  måneder  efter  den  fredelige  løsning  på 
Utah-krigen,  talte  præsident  Young  med  guvernør  Cum- 
ming.  Den  retsindige  guvernør,  der  var  bekymret  over,  at 
man  kun  med  nød  og  næppe  havde  undgået  en  katastrofe, 
advarede  Brigham  Young  mod  at  gribe  til  provokationer  i 
fremtiden. 

»Med  al  respekt,  Deres  Excellence,«  afbrød  præsiden- 
ten, »jeg  har  ikke  i  sinde  at  tage  mod  råd  fra  noget  levende 
menneske  hvad  angår  mine  anliggender.«  Det  var  ikke  for 
at  lade  hånt  om  venner  og  rådgivere,  men  i  sådanne  kri- 
ser stolede  han  alene  på  Gud.  »Min  religion  er  sand,«  sagde 
han  højtideligt  til  guvernøren,  »og  jeg  er  fast  besluttet  på 
at  efterleve  dens  principper,  så  længe  jeg  lever.«  Han  ville, 
sagde  han,  »følge  min  himmelske  Faders  råd,  og  jeg  har  tro 
til  at  gøre  det  og  tage  konsekvenserne  ... 

De  vil  måske  mene,  at  det  er  besynderligt,«  konklude- 
rede han,  »men  De  vil  få  at  se,  at  jeg  har  ret.«25 

BED  OFTE 


Patricia  R  Pinegar,  præsidentinde  for  Primary 


Et  af  de  lykkeligste  øjeblikke  i  mit 
liv  fandt  sted,  da  jeg  var  17  år 
gammel.  Mine  venner  og  jeg  var  til  en  fireside, 
hvor  taleren  belærte  os  om  Frelserens  kærlighed.  Han 
sagde,  at  vi  kunne  have  tillid  til  Frelseren,  at  han  ville 
lede  os,  at  han  ville  støtte  os,  at  vores  tro  på  ham  ville 
vokse,  og  at  vi  kunne  føle  større  glæde,  end  vi  nogen- 
sinde før  havde  oplevet. 

Men  vi  skulle  gøre  noget:  Vi  skulle  vælge  at  tro  på 
Frelseren  og  hans  kærlighed,  vi  skulle  bede  om  hans 
hjælp,  og  så  skulle  vi  øve  os  i  at  tænke  på  ham  hele 
dagen. 

Taleren  foreslog,  at  som  en  hjælp  til  at  minde  os  om 
Frelseren  kunne  vi  lytte  til  skoleklokken,  der  ringede 
flere  gange  om  dagen.  Hver  gang  vi  hørte  klokken, 
skulle  vi  bede  en  stille  bøn,  selv  med  åbne  øjne,  eller  når 
vi  gik  ned  ad  gangen.  Vi  kunne  takke  vor  himmelske 
Fader  for  vores  velsignelser,  især  for  Frelseren.  Vi  kunne 
fortælle  ham  om  vores  kærlighed  til  ham  og  bede  om 
hans  hjælp.  Han  belærte  os  om,  at  vi  på  blot  et  par 
sekunder,  flere  gange  om  dagen,  kunne  øve  os  i  at  tænke 
på  vor  himmelske  Fader  og  Frelseren. 

Og  der  var  én  ting  til:  Taleren  foreslog,  at  vi  straks 
skulle  gå  fra  at  bede  for  os  selv  til  at  bede  for  en  anden  — 


en  ven,  en  lærer  eller  en  fremmed  -  og 
bede  vor  himmelske  Fader  velsigne  det 
menneske. 

Han  gjorde  os  opmærksom  på,  at  selvom  det  ville 
synes  underligt  i  begyndelsen,  så  ville  vi,  hvis  vi  blot 
ville  prøve  det,  fyldes  af  hans  kærlighed,  vores  tro  ville 
vokse  og  vi  ville  føle  glæde. 

Jeg  syntes,  at  det  lød  vidunderligt.  Jeg  besluttede  at 
prøve  det.  Jeg  var  slet  ikke  klar  over,  hvor  mange 
gange  klokken  ringede  i  løbet  af  en  dag!  Når  jeg  hørte 
den,  stoppede  jeg  op.  »Kære  himmelske  Fader,  tak.  Vel- 
sign mig  og  velsign  Dorene.  Jeg  ved,  hun  har  det 
svært.«  Til  at  begynde  med  var  det  lidt  underligt,  men 
snart  tænkte  jeg  ikke  kun  på  min  himmelske  Fader  og 
Frelseren,  når  klokken  ringede,  men  mange  gange  i 
løbet  af  dagen.  Jeg  kan  huske,  at  jeg  en  morgen  gik  gen- 
nem en  mudret  mark  og  fik  øje  på  en  lille,  gul  blomst. 
Det  var  sikkert  ukrudt,  men  jeg  syntes,  at  den  var  smuk, 
og  jeg  følte,  at  han  havde  skabt  den  for  min  skyld.  Jeg 
elskede  ham  inderligt.  Min  tro  var  vokset,  og  jeg  var  lyk- 
kelig. 

Det  er  ikke  let  at  vælge  at  øge  sin  tro  på  Frelseren. 
Det  kræver  en  indsats,  men  den  følelse  af  fred  og  glæde 
og  kærlighed,  som  vi  opnår,  er  umagen  værd.  □ 

FIKTION 


Hvorfor  går  det  altid 
dårligt  for  mig?«  muk- 
kede Henrik,  mens  han  for- 
søgte at  hive  sine  skoletaske  ud 
under  sig.  Det  var  en  kold  mor- 
gen, og  vejen  hen  til  skolen  var 
meget  glat.  Han  var  sent  på 
den,  og  fordi  han  havde  så 
travlt,  var  han  gledet  lige  uden 
for  skolen  og  landet  på  sin  ryg- 
sæk. 

Henrik  kiggede  ned  i  tasken.  »Ah  nej,«  sukkede  han. 
»Det  er  værre  end  jeg  troede.«  Da  han  var  faldet,  havde 
han  mast  hele  sin  madpakke,  også  den  lille  juicekarton, 
som  hans  mor  havde  givet  ham  med.  Den  havde  sprøjtet 
ud  over  det  hele.  Henrik  halede  sin  stil  op.  Den  var  gen- 
nemblødt af  æblejuice. 

»Hvorfor  går  det  altid  dårligt  for  mig?«  mumlede  han 
igen  og  igen,  mens  han  åbnede  døren  til  skolen  og  gik 
ned  mod  sin  klasse  med  det  dryppende  stilehæfte  mel- 
lem to  fingre. 

»Godmorgen,  Henrik.  Hvordan  har  du  det  i  dag?« 
spurgte  fru  Bjesk,  da  han  kom  ind  i  klassen. 

»Jeg  har  det  dårligt,«  sagde  han  vredt,  mens  han 
hængte  sin  frakke  på  plads  og  satte  sig  ned. 

To  piger  i  nærheden  fnisede.  »Henrik  har  det  altid 
dårligt,«  sagde  Kirsten. 

»Altid,«  lo  Anna. 

Fru  Bjesk  satte  sig  ved  siden  af  Henrik.  »Hvorfor  har 
du  det  så  dårligt?« 

Uden  et  ord  viste  Henrik  hende  det  våde  og  klistrede 
stilehæfte.  Så  stak  han  hånden  ned  i  lommen  og  halede 
et  stykke  krøllet  papir  frem.  Han  glattede  det  ud  på  bor- 
det og  sagde:  »Se  her.  Det  går  mig  altid  dårligt.  Jeg  kan 
bevise  det,  for  jeg  skriver  det  hele  ned  på  den  her  liste. 
Nu  skal  jeg  lige  tilføje  det,  der  skete  på  vej  til  skole  i  dag. 


HIENMKS 
LISTE 


Diane  L.  Mangum 


Jeg  gled  på  isen.  Jeg  maste 
min  frokost.  Jeg  fik  juice  ud 
over  stilehæftet,  og  jeg  tror, 
jeg  skrabede  min  albue.« 

»Tja,«  sagde  hans  lære- 
rinde. »Det  er  en  barsk  måde 
at  starte  dagen  på.  Hvad  står 
der  ellers  på  din  liste?« 

Henrik  kiggede  ned  ad  sin 
ulykkesliste.  »I  går  slog  jeg 
min  tå.  Mine  to  storebrødre 
drak  al  kakaomælken  til  middag,  inden  jeg  nåede  at  få 
noget.  Jeg  nåede  ikke  at  få  en  gyngetur  i  frikvarteret.  I 
mandags  mistede  jeg  mit  yndlingslegetøj,  og  min  blyant 
knækkede  midt  i  en  diktat.  Amanda  spildte  sin  mælk 
nede  i  kantinen,  og  det  sprøjtede  ud  over  mig.«  Henrik 
trak  vejret  dybt  og  skulle  til  at  fortsætte. 

»Jeg  kan  godt  se,  hvad  du  mener,«  afbrød  fru  Bjesk 
ham  hurtigt.  »Men  jeg  kan  ikke  forstå,  hvorfor  du  skri- 
ver det  ned  på  en  liste.« 

»Hvis  jeg  ikke  gør  det,  så  glemmer  jeg  det  måske.  Det 
går  nemlig  altid  dårligt  for  mig.« 

Fru  Bjesk  så  på  Henrik  og  tog  så  den  blyant,  som  hun 
havde  bag  øret.  »Ved  du,  hvad  jeg  tror?«  spurgte  hun. 
Henrik  rystede  på  hovedet. 

»Jeg  tror  ikke,  at  din  liste  er  lang  nok.«  Henrik  så  for- 
bløffet på  sin  lærerinde.  Han  mente,  at  hans  liste  sådan 
set  havde  det  hele  med.  Han  havde  haft  den  i  lommen 
og  skrevet  på  den  hele  ugen. 

»Jeg  kunne  godt  tænke  mig  at  se,  hvordan  din  liste 
ville  se  ud,  hvis  du  skrev  alt  det  ned,  som  skete  for  dig  i 
dag.  Det  vil  kræve  lidt  mere  end  det  lille  stykke  papir. 
Her,  tag  det  her  hæfte.  Begynd  med  det,  der  skete  på  vej 
til  skole,  og  skriv  så  alt,  hvad  der  sker  i  dag.« 

»Okay,«  sagde  Henrik,  »men  der  sker  altså  kun 
dårlige  ting.«  Fru  Bjesk  smilede  bare,  og  han  begyndte  at 

skrive.  Han  sørgede  for  at  få  alle  detaljer  om  æblejuicen, 
det  ødelagte  stilehæfte,  den  maste  madpakke  og  hans 
skrabede  albue  med,  det  hele. 

De  havde  matematik  i  første  time.  Eleverne  arbej- 
dede med  de  stykker,  der  stod  på  tavlen,  mens  fru  Bjesk 
gav  dem  deres  regneprøver  tilbage.  Henrik  havde  alle 
sine  stykker  rigtige!  Hun  blinkede  til  Henrik,  da  hun  gav 
ham  prøven  tilbage,  og  sagde:  »Husk  at  skrive  det  ned  i 
hæftet. «  Henrik  fiskede  listen  frem. 

Senere  skulle  eleverne  læse  et  stykke  højt,  og  da  de 
skulle  trække  lod  om  rollerne,  fik  Henrik  heltens  rolle! 
Fru  Bjesk  blinkede  igen,  og  Henrik  vidste,  at  han  skulle 
skrive  det  ned. 

Da  børnene  tog  tøj  på  og  gik  ud  til  frikvarter,  lagde 
hans  lærerinde  mærke  til,  at  han  havde  fået  nye  støvler 
med  varmt,  loddent  for  og  handsker,  der  passede  til. 
»Nye  støvler,  Henrik?«  spurgte  hun. 

»Jeps,«  sagde  han.  »Mor  købte  dem  til  mig  i  går.« 

»Hmmmm,«  fru  Bjesk  gned  sig  på  hagen.  »Det  lyder 
som  noget,  der  er  sket  for  dig.« 

»Jeg  ved  det  godt,«  sagde  Henrik.  »Jeg  må  hellere 
skrive  det  ned.«  Og  mens  han  var  i  gang,  lagde  han 
mærke  til,  at  hans  frakke  også  var  dejlig  varm.  Og  han 
opdagede,  at  han  ikke  havde  skrevet  noget  om  den  dej- 
lige varme  morgenmad,  som  hans  mor  havde  lavet  til 
ham. 


Som  dagen  gik,  blev  Henriks  liste  længere  og  læn- 
gere. Lige  efter  frokost  skrev  han  om,  hvor  hæsligt  det 
var  at  spise  en  fladmast  madpakke  og  om,  at  Richard 
havde  grint  af  hans  flade  mad  i  en  hel  time.  Men  ude  på 
legepladsen  scorede  han  tre  mål  for  sit  hold,  og  Niels 
spurgte,  om  de  skulle  lege  sammen  efter  skoletid.  Det 
måtte  han  også  skrive  på  sin  liste. 

I  formningstimen  spildte  han  vandfarve  over  det  hele. 
Det  blev  skrevet  med  meget  store  bogstaver  i  hæftet. 
Jenny  hjalp  ham  med  at  tørre  det  hele  op,  og  fru  Bjesk 
blinkede  til  ham  igen,  så  han  vidste,  at  han  skulle  skrive 
»hjælp  fra  en  ven«  på  listen.  Han  havde  allerede  skrevet 
tre  sider  i  hæftet. 

Da  dagen  var  forbi,  gik  Henrik  op  til  sine  lærerinde 
med  hæftet.  »Nå,«  sagde  han.  »Jeg  tror,  jeg  har  fået  det 
hele  med.« 

»Godt,«  sagde  hun.  »Hvad  siger  du  så?  Skal  vi  tælle 
alle  de  dårlige  ting?« 

Henrik  kiggede  ned  på  sine  fødder  og  fumlede  med 
den  gamle,  krøllede  liste,  som  han  havde  i  lommen.  Det 
var  svært  for  ham  at  indrømme  det,  men  måske  var  det 
hele  slet  ikke  så  slemt.  »Fru  Bjesk,«  sagde  han,  mens 
han  kiggede  på  hæftet.  »Jeg  tror,  jeg  har  haft  så  travlt 
med  alt  det  dårlige,  at  jeg  glemte  at  lægge  mærke  til  det 
gode.« 

Fru  Bjesk  smilede. 

»Den  der  liste  er  meget  mere  spændende  at  skrive 
end  den  gamle  liste.  Må  jeg  beholde  det  her  stykke 
papir?« 

>Du  kan  beholde  hele  hæftet,  Henrik,«  sagde  fru 
Bjesk.  »Jeg  håber,  at  du  bliver  ved  med  at  skrive, 
indtil  du  har  en  meget  lang  liste. 

Henrik  smilede.  »Tak,«  sagde  han.  »Men  jeg 
er  altså  stadig  sur  over,  at  min  æblejuice  endte 
i  stilehæftet  i  stedet  for  i  min  mave. 

>Det  tror  jeg  gerne,«  sagde  fru  Bjesk, 
»men  i  det  mindste  fik  du  da  set,  at  der 
også  sker  gode  ting,  og  at  det  hjælper  at 
skrive  alt  ned.  Hmmm,  mon  ikke  der 
sker  dig  noget  godt  i  næste  uge,  når  vi 
skal  til  at  skrive  dagbøger?  Hvad  tror 
du?« 

»Ja!«D 


FÆLLESTID 


MINE  VALG 
HAR  FØLGER 


Karen  Ashton 


»Der  er  en  lov  uigenkaldelig  fastsat  i  himlen  før  denne 
jords  grundvold  blev  lagt,  ifølge  hvilken  alle 
velsignelser  er  forjættet.  Og  når  vi  opnår  en 
velsignelse  fra  Gud,  så  er  det  ved  lydighed  mod  denne 
lov,  ifølge  hvilken  den  er  forjættet«  (L&P  130:20-21). 


Hver  dag  skal  du  træffe  valg,  og  hvert  valg 
har  følger  eller  resultater.  Hvis  du  vælger 
ikke  at  sove,  vil  følgen  være,  at  du  bliver 
træt.  Hvis  du  vælger  ikke  at  spise,  vil  følgen  være,  at  du 
bliver  sulten.  Når  du  vælger  at  læse  i  skrifterne,  vil  du 
lære  vor  himmelske  Faders  ord  at  kende  (se  Joh  5:39). 
Når  du  vælger  at  nærmere  dig  din  himmelske  Fader  i 
bøn,  vil  han  høre  dig  og  nærme  sig  dig  og  lytte 
(se  L&P  88:62-63). 

At  træffe  valg  er  som  et  samle  en  pind  op.  Når  du 
samler  den  ene  ende  af  pinden  op,  følger  den  anden 
ende  med.  Når  du  træffer  et  valg,  følger  der  altid  en 
konsekvens  eller  følge  med. 

Nogle  følger  kommer  hurtigt  efter,  at  du  har  truffet  et 
valg.  Andre  gange  bemærker  man  måske  ikke  følgerne, 
før  længe  efter  at  man  har  truffet  sit  valg.  Men  der  kom- 
mer altid  en  konsekvens  eller  følge. 

Følgerne  af  rigtige  valg  er  velsignelser  fra  vor  himmel- 
ske Fader.  Du  har  før  truffet  vigtige  beslutninger,  som  du 
er  blevet  velsignet  for.  Da  du  boede  i  himlen,  valgte  du 
at  følge  din  himmelske  Faders  plan.  Følgen  af  at  træffe 
det  rigtige  valg  var,  at  du  kom  her  ned  på  jorden  og  fik 
et  legeme.  Nu  hvor  du  er  her  på  jorden,  ønsker  vor  him- 
melske Fader,  at  du  skal  blive  ved  med  at  træffe  rigtige 
valg,  så  du  kan  modtage  flere  velsignelser  og  være 
lykkelig. 

Satan  ønsker  ikke,  at  du  skal  være  lykkelig,  og  han 
ved,  at  forkerte  valg  vil  føre  til  sorg. 


Men  vor  himmelske  Fader  elsker  dig  og  vil  hjælpe  dig 
med  at  træffe  gode  valg.  Han  sendte  sin  søn,  Jesus  Kri- 
stus, ned  for  at  vise  dig,  hvordan  man  træffer  kloge  valg. 
Frelseren  kom  ned  for  at  bo  på  jorden  og  være  et  eksem- 
pel, som  du  kan  følge.  Når  du  efterlever  Jesu  Kristi  lær- 
domme og  adlyder  vor  himmelske  Faders  bud,  så 
kommer  der  gode  følger. 


Forslag  til  fællestid 

1 .  Forklar,  at  vor  himmelske  Faders  bud  står  nedskrevet  i 
skrifterne,  og  at  et  bud  og  dets  tilhørende  følge  ofte  står  nedskre- 
vet side  om  side,  eller  et  par  vers  fra  hinanden.  Del  børnene  op  i 
fire  grupper.  Giv  hver  gruppe  et  stykke  papir,  som  er  foldet  på 
midten.  Øverst  i  venstre  side  skriver  du  Bud.  Og  øverst  i  højre 
side  skriver  du  Følger.  Giv  hver  gruppe  tid  til  at  finde  budene  og 
deres  følger  i  disse  henvisninger:  L&P  89,  L&P  59, 

L&P  88: 1 18- 126,  L&P  42:18-31. 

2.  Fortæl  historien  om  Noa  (se  1  Mos  6:5-7:24).  Lad  bør- 
nene lave  et  nyhedsprogram  ved  navn  »Valg  og  konsekvenser«, 
som  bygger  på  Noas  historie.  Lad  nogen  være  nyhedsoplæser, 
meteorolog,  journalist  og  folk,  der  bliver  interviewet  før  og  efter 
regnen  er  begyndt.  Mindre  børn  vil  måske  hellere  tegne  et  billede 
af  Noa  og  arken,  dyrene  og  uvejret.  Lad  alle  grupperne  være 
sammen  om  at  lave  nyhedsudsendelsen.  Tal  om  de  valg,  som 
folk  på  Noas  tid  traf,  og  om  følgerne  af  deres  valg. 

3.  Giv  hvert  af  de  mindre  børn  et  stykke  papir  med  en  cirkel 
på,  som  skal  forestille  et  ansigt.  Lad  dem  tegne  øjne,  næse,  ører 
og  hår  på.  Giv  hvert  barn  et  farvet  stykke  halvmåneformet 
papir,  som  skal  gøre  det  ud  for  enten  et  smil  eller  en  surmule- 
mund. Den  skal  vise,  hvad  de  ville  føle  i  følgende  situationer: 

(1)  Din  mor  beder  dig  rydde  op  på  dit  værelse,  og  det  gør  du; 

(2)  du  tegner  et  billede  af  din  bedstemor,  og  hun  hænger  det  op 
på  sit  køleskab;  (3)  du  spiser  noget  af  din  brors  slik  uden  at 
spørge  om  lov.  Lav  flere  situationer,  hvis  der  er  tid  til  det.  □ 

INSTRUKTIONER 

Lim  denne  side  på  tykt  karton  og 
klip  så  skiverne  ud.  Klip  ruderne  i 
den  øverste  skive  ud.  Stik  en  clips  gen- 
nem  midten  af  skiverne.  Drej  på  den 
øverste  skive  for  at  se  et  af  vor  himmel- 
ske Faders  bud  og  et  skriftsted,  som  for- 
tæller dig,  hvilke  velsignelser  han  lover 
dem,  der  holder  det  bud. 

Tekst:  Ruth  Muir  Gardner,  f.  1927.  ©  1980  SDH 

Musik:  Ruth  Muir  Gardner,  f.  1927;  arr:  Vanja  Y  Watkins,  f.  1938.  ©  1980  SDH 

Denne  sang  kan  kopieres  til  lejlighedsvis,  ikke-kommerciel  brug  i  kirke  og  hjem. 

OPDAGELSE 


EN  INDSAMLING  AF  HELLIGE 


Sherrie  Johnson 


11830  talte  næsten  alle  i  Kirtland  i  Ohio  om  den 
»guldbibel«,  som  missionærer  havde  bragt  med  fra 
New  York.  Mange  mennesker  var  begejstrede  for 
evangeliet,  var  blevet  døbt  og  fortalte  deres  venner  om 
deres  nye  tro.  Andre  blev  stødt  af  den  nye  religion  og 
gik  ud  for  at  advare  deres  naboer  mod  den.  Det  var  som 
om,  der  end  ikke  var  et  musehul,  hvor  Kirken  ikke  blev 
enten  rost  eller  fordømt. 

Al  denne  snak  vakte  stor  nysgerrighed  med  hensyn  til 
Kirken  og  Mormons  Bog.  Den  12-årige  Mary  Elizabeth 
Rollins,  der  for  nylig  var  blevet  døbt,  ville  gerne  se  Mor- 
mons Bog,  men  der  var  kun  meget  få  eksemplarer  i 
omløb.  Da  hun  hørte,  at  hendes  nabo  Isaac  Morley 
havde  et  eksemplar,  gik  hun  hjem  til  ham  for  at  se  den. 
Da  hun  så  bogen,  fik  hun  en  overvældende  trang  til  at 
læse  den.  Hun  tog  mod  til  sig  og  spurgte,  om  hun  måtte 


tage  bogen  med  hjem  og  læse  i  den,  mens  bror  Morley 
var  til  missionærmøde  samme  aften. 

Til  at  begynde  med  tøvede  bror  Morley,  men  så  sagde 
han:  »Mit  barn,  hvis  du  vil  love  mig,  at  du  kommer  til- 
bage med  den  inden  morgenmaden  i  morgen,  så  må  du 
godt  låne  den.« 

Mary  skyndte  sig  hjem  og  slog  døren  op,  mens  hun 
råbte  til  sin  onkel  og  tante:  »Her  er  'guldbiblen'!« 

Hendes  onkel  og  tante  satte  sig  straks  ned  sammen 
med  hende,  og  de  skiftedes  til  at  læse  højt  til  langt  ud  på 
natten.  Mary  stod  tidligt  op  næste  morgen  så  snart  det 
var  lyst  nok  til  at  læse,  og  så  lærte  hun  det  første  vers 
udenad.  Bagefter  skyndte  hun  sig  hen  til  bror  Morleys 
hus  for  at  aflevere  bogen. 


Bror  Morley  tog  imod  hende  og  sagde:  »Du  har  vel 
næppe  fået  læst  ret  meget  i  den.«  Da  Mary  viste  ham, 
hvor  langt  de  havde  læst,  blev  han  meget  overrasket. 
»Jeg  tror  ikke,  du  kan  genfortælle  et  ord  af  det,«  sagde 
han.  Mary  fremsagde  så  det  vers,  som  hun  havde  lært 
udenad  og  genfortalte  beretningen  om  Nephi.  Bror  Mor- 
ley stirrede  på  hende  og  sagde  så:  »Mit  barn,  tag  du 
bogen  med  hjem  og  læs  den  færdig.  Jeg  kan  vente.« 

Mary  var  en  af  de  mange,  der  blev  medlem  af  Kirken  i 
Kirtland.  Snart  blev  området  et  blomstrende  centrum 
for  evangelisk  aktivitet,  og  i  december  1830  gav  Herren 
de  hellige  andre  steder  befaling  om  at  samles  med  de 
hellige,  som  boede  i  Ohio  (se  L&P  37).  Det  var  meget 
vanskeligt  for  mange  af  Kirkens  medlemmer.  Det  betød, 
at  de  måtte  sælge  deres  hjem  og  forlade  deres  familie  og 
venner.  Mange  måtte  efterlade  ejendele,  som  var  for 
store  til  at  kunne  være  i  deres  bagage.  Det  var  en  hård 
prøvelse,  men  de  fleste  af  dem  indså,  at  det  var  en  stor 
velsignelse  at  samles  på  et  sted,  hvor  de  kunne  tilbede 
Gud  sammen  og  hjælpe  hinanden. 


I  slutningen  af  januar  1831  rejste  Joseph  og  Emma 
Smith  i  hestetrukken  kane  fra  New  York  til  Ohio.  Det 
var  meget  koldt,  og  Emma  ventede  et  barn.  De  ankom 
sikkert  til  Newel  K.  Whitneys  butik  i  Kirtland  i  begyn- 
delsen af  februar.  Da  de  stoppede,  sprang  profeten  ned 
fra  kanen,  gik  ind  i  butikken  og  hen  til  bror  Whitney, 
som  han  aldrig  før  havde  set.  »Newel  K.  Whitney,« 
sagde  han  og  rakte  hånden  frem.  »Du  er  manden!« 

»Jeg  er  ked  af  det,«  sagde  bror  Whitney,  »men  jeg  kan 
ikke  kalde  dig  ved  navn,  som  du  har  gjort  med  mig.« 

»Jeg  er  profeten  Joseph.  Du  har  bedt  om,  at  jeg  skulle 
komme.  Hvad  vil  du  have,  at  jeg  skal  gøre?«  Joseph  for- 
klarede, at  mens  han  endnu  var  i  New  York,  havde  han  i 
et  syn  set  bror  Whitney  bede  om,  at  han  skulle  komme 
til  Kirtland.  Glædestrålende  gjorde  familien  Whitney 
plads  til  familien  Smith  i  deres  eget  hjem,  indtil  de 
kunne  finde  et  sted  at  bo. 

Så  snart  de  havde  fået  solgt  deres  hjem,  fulgte  flere 
medlemmer  af  Kirken  efter  Joseph.  Nogle  rejste  også 
med  kane,  andre  tog  dilligencen  eller  en  hestevogn.  Der 

er  mange  floder  og  søer  i  det  vestlige  New  York  og  Ohio. 
Der  var  blevet  gravet  kanaler,  som  forbandt  disse  vand- 
løb, så  de  fleste  hellige  ankom  med  floddamper  eller  båd. 
Tre  grupper  fra  New  York  foretog  rejsen  på  denne  måde. 
Det  var  Kirkens  grene  fra  Colesville,  Fayette  og 
Palmyra-Manchester. 

Gruppen  fra  Fayette  ledtes  af  Thomas  B.  Marsh  og 
profetens  mor,  Lucy  Mack  Smith.  Lucy  kaldte  de  20 
voksne  og  30  børn  sammen  og  mindede  dem  om,  at  de 
rejste  på  Herrens  befaling,  ligesom  fader  Lehi  havde 
gjort,  da  han  forlod  Jerusalem.  Hun  sagde,  at  hvis  de 
ville  forblive  trofaste,  så  kunne  de  regne  med  Guds  vel- 
signelser, ligesom  Lehis  folk. 

Gruppen  rejste  via  Cayuga-  og  Seneca-kanalerne  til 
Buffalo  i  New  York,  hvor  de  regnede  med  at  tage  dam- 
peren tværs  over  Lake  Erie  til  Kirtland.  Men  da  de 
ankom  til  Buffalo,  var  havnen  lukket  afis,  og  det  var 
umuligt  at  rejse  ud  derfra. 

De  var  ude  for  mange  vanskeligheder,  blandt  andet 
sult  og  sygdom,  mens  de  ventede  på,  at  isen  skulle  bryde 
op.  Efter  mange  dage  bar  de  deres  ejendele  om  bord,  og 


Lucy  overtalte  gruppen  til  at  bede  Herren  om  at  bryde 
den  seks  meter  høje  isbarriere,  som  spærrede  havnen. 

Knap  havde  de  opsendt  deres  bøn,  før  der  lød  et  øre- 
sønderrivende brag.  Kaptajnen  råbte:  »Alle  mand  på 
posterne!« 

De  hellige  fra  Fayette  kiggede  op  og  så  isen  bryde  op,  så 
der  blev  en  snæver  passage,  som  lige  passede  til  deres  dam- 
per. Da  damperen  sejlede  gennem  åbningen,  stod  isen  så 
tæt  på  begge  sider,  at  det  rev  dele  af  damperens  skovlhjul. 

Så  snart  damperen  var  kommet  igennem,  lukkede 
åbningen  sig  igen,  og  ingen  andre  skibe  kunne  komme 
ud.  Atter  var  folkets  bønner  blevet  hørt!  Da  folk  inde  på 
land  så,  at  skovlhjulet  blev  flået,  regnede  de  med  at 
damperen  ville  synke  i  den  iskolde  havn.  Så  da  de  hel- 
lige fra  Fayette  ankom  til  Kirtland,  var  der  mange,  som 
var  overraskede  over  at  se  dem. 

Kort  efter  ankom  også  de  andre  hellige  fra  New  York 
og  fandt  nye  hjem.  Det  havde  været  svært  at  foretage 
rejsen,  men  det  var  besværet  værd  at  være  sammen  med 
andre,  som  troede  på  Jesu  Kristi  evangeliums  guddom- 
melige budskaber.  □ 

TRO  OG  UDHOLDENHED 


»Nogle  ...  gives  det  at  tro« 
(L&P  46:13-14). 

Rn  stor  del  af  vores  åndelige  vel- 
befindende afhænger  af  vores 
evne  til  at  udvikle  og  udøve 
tro  på  Jesu  Kristi  guddommelighed. 
Måden  vi  gør  det  på  er  meget  forskel- 
lig. Som  ældste  Neal  A.  Maxwell  for- 
klarer: »Vi  står  alle  på  forskellige  stadier 
i  denne  proces  ...  Det  er  derfor,  at 
'nogle  er  det ...  givet  at  vide  ...  Andre 
gives  det  at  tro  på  deres  ord'  (L&P 
46:13-14)«  (Stjernen,  juli  1991,  s.  85). 
Mens  vi  vokser  i  vores  tro  på  Jesus 
Kristus,  kan  vi  finde  styrke  i  andres 
vidnesbyrd  og  eksempel. 

»DOG  SKAL  DEN,  DER  HOLDER 

UD  I  TROEN  OG  GØR  MIN  VILJE, 

OVERVINDE  ALT«  (L&P  63:20) 

For  150  år  siden  blev  de  sidste  dages 
hellige  pionerers  tro  sat  på  en  hård 
prøve.  Præsident  Gordon  B.  Hinckley 
fortæller  historien  om  Ellen  Pucell, 


hvis  forældre  blev  døbt  i  England  i 
1837.  Efter  at  have  sparet  op  til  rej- 
sen til  Amerika  i  19  år,  sluttede  de  sig 
til  Martins  håndkærrekompagni.  Ellen 
var  ni  år  på  det  tidspunkt,  og  hendes 
søster  Maggie  var  14.  Uforudsete  for- 
sinkelser hindrede  håndkærrekom- 
pagniet  i  at  nå  Saltsødalen,  inden  det 
barske  vintervejr  ramte  dem. 

»Mellem  135  og  150  af  pionererne 
fra  Martins  håndkærrekompagni 
omkom  på  denne  lidelsens  og  dødens 
vandring,«  siger  præsident  Hinckley. 
Blandt  dem  var  Maggies  og  Ellens 
forældre.  »Det  var  i  den  desperate  og 
frygtelige  tilstand  —  sultne,  udmattede 
og  med  tyndslidt  og  laset  tøj  -  at  (de 
overlevende)  blev  fundet  af  rednings- 
holdet ... 

De  to  forældreløse  piger,  Maggie  og 
Ellen,  var  blandt  dem,  der  havde  fået 
forfrysninger  i  lemmerne.  Ellen  var 
hårdest  ramt.  Dalens  læge,  som  gjorde 
det  bedste,  han  kunne,  måtte  ampu- 
tere hendes  ben  lige  under  knæet.  Man 
havde  kun  primitivt  kirurgudstyr.  Der 
var  ingen  bedøvelse.  Stumperne  helede 
aldrig  helt.  Hun  voksede  op,  giftede 
sig  med  William  Unthank  og  fødte  og 
opdrog  en  god  familie 


på  seks  børn.  Hun  bevægede  sig  rundt 
på  benstumperne  og  tjente  sin  familie, 
sine  naboer  og  Kirken  i  tro  og  med  godt 
humør,  uden  at  beklage  sig,  skønt  hun 
altid  havde  smerter.  Hun  har  utallige 
efterkommere,  og  blandt  dem  er  flere 
veluddannede  og  dygtige  mænd  og 
kvinder,  som  elsker  den  Herre,  som  hun 
elskede,  og  som  elsker  den  sag,  som  hun 
led  for«  (Stjernen,  januar  1992,  s.  61). 
I  dag  udtrykker  vi  taknemlighed  for 
de  ædle  pionerer,  som  efterlod  os  dyre- 
bare eksempler  på  tro  på  Jesus  Kristus 
og  udholdenhed  i  hans  evangelium. 

VI  KAN  IKKE  LEVE 
PÅ  LÅNT  LYS 


Mens  vi  styrker  vores  eget  vidnesbyrd, 
kan  andres  vished  være  salige  broer  af 
tro,  som  bærer  os  oppe  på  vores  van- 
dring. Men  i  den  sidste  ende  skal  vi 
selvfølgelig  alle  sammen  have  vores 
eget  vidnesbyrd.  Ellers  vil  vi  ikke  kunne 
holde  ud  i  tro  til  enden.  Præsident 
Harold  B.  Lee  sagde:  »Vores  første 
ansvar  er  at  sikre  os,  at  vi  bliver 
omvendt  ...  Bliv  omvendt,  for  ingen 
kan  leve  på  lånt  lys«  (Stand  Ye  in  Holy 
Piaces  (1975),  s.  95). 

•  Hvordan  kan  vi,  ligesom  pione- 
rerne, efterlade  en  arv  af  tro  til  vores 
efterkommere? 

•  Hvordan  er  du  blevet  styrket 
af  andres  trofaste  udholdenhed? 

•  Hvad  kan  man  gøre  for  at  holde  tro- 
fast ud  til  enden?  □ 


I  ET  HAV 
AF  STØJ 


Jens  Jensen,  fortalt  til  Paul  Connors 


For  nogle  år  siden  blev  jeg  valgt  til  bestyrelsesfor- 
mand for  en  musikskole  i  byen  Hanau  i  Tyskland. 
I  embeds  medfør  besøgte  jeg  en  udstilling  med 
musikinstrumenter.  Skønt  jeg  ikke  er  musiker,  slentrede 
jeg  rundt  mellem  de  mange  tusinde  instrumenter  og  for- 
søgte at  stille  nogle  få  intelligente  spørgsmål. 

Mens  jeg  gik  rundt  på  nederste  etage,  lagde  jeg  mærke 
til,  at  hver  udstillingsbås  havde  et  lydtæt  indelukke,  som 
var  beregnet  til,  at  de,  der  prøvede  trompeter,  kornetter, 
valdhorn,  orgler,  trommer  eller  tubaer,  ikke  skulle  forstyrre 
dem,  der  prøvede  violiner,  klarinetter,  klaverer,  fløjter,  oboer 
eller  saxofoner.  Faktisk  ville  »ikke  helt  lydtætte«  være  en 
mere  præcis  beskrivelse  af  disse  båse.  Luften  var  fyldt  af 
en  forfærdelig  larm,  som  om  musikere  fra  flere  orkestre 
stemte  deres  instrumenter  på  samme  tid. 

Så  fik  jeg  øje  på  et  skilt,  hvor  der  stod  »Orkesterin- 
strumenter«, og  en  pil  pegede  op  til  næste  etage.  Reddet, 
tænkte  jeg,  selvom  skiltet  var  lidt  misvisende,  for  instru- 
menterne på  nederste  etage  var  jo  orkesterinstrumenter. 
Men  jeg  gik  alligevel  op  ad  trappen  og  håbede  på  at  finde 
en  smule  ro  og  fred. 

I  stedet  befandt  jeg  mig  pludselig  i  endnu  en  stor  sal 
fyldt  med  endnu  flere  musikinstrumenter,  hvoraf  de  fleste 
anvendtes  til  rockmusik.  Her  lød  der  endnu  højere  og  mere 
skingre  lyde  end  dem,  jeg  flygtede  fra.  Jeg  kiggede  mig  hur- 
tigt omkring  efter  den  nærmeste  udgang. 

Men  pludselig  stoppede  jeg  op.  I  en  brøkdel  af  et  sekund 
syntes  jeg  at  høre  en  smuk  melodi  blandt  alle  de  uharmo- 
niske lyde.  Var  det  muligt?  Eller  var  det  blot  en  illusion? 

Så  hørte  jeg  atter  melodien.  Hvilken  utroligt  smuk  lyd! 
Det  var  bestemt  toner  fra  en  violin,  der  næsten  druknede 


i  et  hav  af  støj.  Jeg  så  mig  omkring  for  at  finde  ud  af,  hvor 
lyden  kom  fra.  Jeg  lagde  mærke  til  to  andre,  som  også  havde 
hørt  det,  og  som  også  kiggede  sig  omkring. 

Langt  om  længe  fandt  vi,  hvad  vi  søgte.  I  salens  mind- 
ste bås  stod  en  mand  og  spillede  blidt  på  en  violin,  mens 
hans  kone  stod  ved  siden  af.  Han  fortalte  os,  at  han  var 
svensk  violinbygger,  og  at  han  forsøgte  at  markedsføre  sine 
produkter,  så  godt  han  nu  kunne  blandt  elektriske  guita- 
rer og  synthesizere. 

»Jeg  er  blevet  narret,«  sagde  han  trist.  »Jeg  lejede  denne 
bås,  fordi  der  stod,  at  det  var  afdelingen  for  orkesterin- 
strumenter.« Så  greb  han  igen  sin  violin,  og  vi  lyttede  tryl- 
lebundne, mens  han  spillede  et  kendt  mesterværk.  Vi  hørte 
ikke  længere  larmen  omkring  os,  kun  violinens  smukke 
toner. 

Noget  tid  senere,  da  jeg  stod  i  et  overfyldt  lokale  med 
mange  stemmer,  der  talte  i  munden  på  hinanden,  var  jeg 
igen  tvunget  til  at  vælge,  hvad  jeg  ville  lytte  til  blandt  de 
mange  uharmoniske  lyde.  Denne  gang  hørte  jeg  ikke  nogen 
musik,  men  tanken  slog  mig,  at  vi  i  dette  liv  ofte  er  omgi- 
vet af  mange  stemmer,  hvoraf  nogle  forkynder  falske  filo- 
sofier, såsom  »æd,  drik  og  vær  lystig,  thi  i  morgen  skal  vi 
dø«  (2  Nephi  28:7).  Andre  stemmer  er  larmende  og  hæse 
og  forsøger  åbenlyst  at  lokke  os  til  at  prøve  noget  nyt  - 
som  for  eksempel  en  ny  moral,  der  blot  viser  sig  at  være 
den  gamle  umoral. 

Men  selv  blandt  disse  høje,  modstridende  budskaber, 
kan  vi,  hvis  vi  vælger  at  lytte  godt  efter,  høre  den  blide  lyd 

o 

af  en  himmelsk  røst.  Og  vi  kan  vide,  at  Andens  stille,  sagte 
røst  er  lige  så  virkelig,  som  den  smukke  melodi  fra  en  vels- 
pillet violin.  □ 

in  familie  fløj  fra  Buenos  Aires  i  Argentina  til  en 
lille  by,  der  hedder  Posadas,  og  som  ligger  i  den 
nordlige  ende  af  landet.  Jeg  var  15,  og  skønt  jeg 
havde  fløjet  før,  så  var  jeg  ikke  vant  til  at  flyve  i  så  små  fly- 
vemaskiner, som  denne  her.  Den  havde  plads  til  50  passa- 
gerer og  må  have  været  omkring  50  år  gammel.  Det  løb 
mig  koldt  ned  af  nakken  ved  tanken  om,  at  vi  kunne  styrte 
ned,  men  jeg  skød  tanken  fra  mig.  Flyet  rystede  lidt,  lige- 
som jeg  selv  gjorde  i  det  øjeblik,  men  jeg  var  ikke  bange, 
fordi  jeg  var  sammen  med  min  familie. 

Da  vi  fløj  hen  over  et  større  vandområde,  begyndte  flyet 
at  ryste  og  hoppe  en  del.  Den  rædsel,  som  jeg  havde  holdt 
i  skak,  overvældede  mig  pludseligt.  Jeg  lukkede  øjnene  og 
begyndte  næsten  instinktivt  at  opsende  en  bøn.  Jeg  havde 
lært,  at  jeg  altid  skulle  bede,  når  jeg  havde  problemer. 

Da  jeg  bad  min  himmelske  Fader  om  beskyttelse,  følte 
jeg  en  beroligende  vished  om,  at  ak  ville  gå  godt.  Jeg  åbnede 
øjnene  og  kiggede  ud  af  vinduet.  Det  var  tidligt  om  mor- 
genen, og  mens  jeg  havde  bedt  min  bøn,  var  sollyset  og 
søen  smeltet  sammen  og  havde  givet  himlen  og  vandet  en 
dybblå  farve  -  og  begge  dele  rummede  små  totter  af  him- 
melsk hvidt.  Det  var  et  af  de  smukkeste  syn,  jeg  nogen- 


sinde havde  set.  Min  frygt  forlod  mig,  og  de  skyer,  der  før 
havde  fået  flyet  til  at  ryste,  syntes  nu  som  min  himmelske 
Faders  kærlige  arme. 

Da  jeg  nu  følte  mig  tryg,  begyndte  jeg  at  studere  van- 
det og  himlen  og  forestille  mig  de  storme,  som  måtte  rase 
i  dem  begge.  Jeg  tænkte  på  mit  eget  liv  med  dets  daglige 
problemer,  eller  storme,  som  jeg  konstant  bliver  fanget  i. 

Selvom  jeg  har  været  medlem  af  Kirken  hele  mit  liv, 
havde  jeg  aldrig  før  indset,  hvor  stor  indflydelse  vor  him- 
melske Fader  kan  have.  Jeg  vidste  da,  at  han  virkelig  havde 
sørget  for  en  udvej  fra  verdens  storme.  Jeg  indså,  at  jeg  ved 
at  bede  og  holde  fast  i  jernstangen  kunne  hæve  mig  over 
stormene  og  nå  åndelige  højder,  hvor  jeg  kunne  føle  hans 
kærlighed. 

Jeg  har  bedt  hver  eneste  dag,  lige  siden  jeg  var  gammel 
nok  til  gøre  det,  uden  at  vide,  at  mine  bønner  blev  hørt. 
Men  den  dag  oppe  i  himlen  over  Argentina,  åbnede  en 
enkel  bøn  mine  øjne.  Den  nye  vished  var  blot  et  spring- 
bræt, men  det  hjalp  mig  til  at  forstå,  hvor  højt  min  him- 
melske Fader  elsker  mig.  Det  er  en  af  de  mange  måder, 
hvorpå  jeg  ved,  at  han  lever,  og  at  jeg  altid  bør  anråbe  ham 
i  bøn.  D 

Stille  nok 
til  at  lytte 


Navnet  tilbageholdt 

Mareridtet  begyndte  med  en  telefonopring- 
ning. En  blid  stemme  i  røret  fortalte  mig,  at 
vores  15-årige  søn  misbrugte  stoffer  og  spi- 
ritus -  og  havde  gjort  det  en  rum  tid.  Jeg 
blev  ganske  chokeret. 

Vi  tog  vores  søn  med  ud  på  hospitalet  for  at  få  ham 
undersøgt  for  narkomisbrug.  Hans  narkotikaforgiftning 
overgik  alt,  hvad  de  tidligere  havde  set.  Inden  ugen  var 
omme,  havde  vi  fået  ham  indlagt  til  afvænning.  Seks  uger 
senere  blev  han  udskrevet,  og  jeg  troede,  at  mareridtet  var 
overstået.  Men  det  var  kun  lige  begyndt.  To  måneder  senere 
blev  han  anholdt  på  skolen  for  salg  og  besiddelse  af  mari- 
huana. Måneder  blev  til  år,  og  mønstret  med  narkotika- 
misbrug og  anholdelser  gentog  sig.  Alene  ét  år  blev  han 
anholdt  10  gange.  Til  sidst  blev  han  idømt  seks  måneders 
fængsel. 

Efter  at  have  besøgt  vores  søn  i  fængslet  hver  søndag, 
kørte  vi  ud  til  det  tempel,  som  var  ved  at  blive  bygget  i 
vores  by,  og  så  sad  vi  der  og  græd.  Hvordan  kunne  det  dog 
være  gået  til? 

Jeg  bad  ofte  for  min  søn.  Jeg  skrev  altid  hans  navn  på 
bønnelisten  i  templet.  Jeg  fastede  for  ham  hver  søndag, 
ikke  kun  på  fastesøndage.  Da  han  blev  løsladt  og  flyttede 
væk,  inviterede  jeg  ham  til  middag  hver  mandag  aften  og 
til  alle  de  familiesammenkomster,  vi  havde. 

Jeg  følte  mig  tilskyndet  til  at  bede  om,  at  en  eller  anden, 
som  han  respekterede,  ville  komme  ind  i  hans  liv.  Navnet 
på  en  af  hans  tidligere  primarylærere  dukkede  op  i  mit  sind. 
Det  var  en  politimand,  som  jeg  snart  efter  traf  ved  en  stavs- 

En  mandag  morgen, 
mens  jeg  bad,  følte  jeg  en 
stærk  tilskyndelse  til  at 
bede  min  himmelske  Fader 
om  at  give  min  søn  en 
særlig  drøm,  for  det  var 
kun  når  han  sov,  at  han 
var  stille  nok  til  at  lytte. 
De  ord,  der  skulle  siges, 
gled  blidt  ind  i  mit  sind. 
Jeg  var  forbløffet.  Jeg 
tvivlede  på,  at  jeg  havde 
forstået  tilskyndelsen 
rigtigt.  Kunne  man  gøre 
sådan  noget? 

konference.  Jeg  fortalte  ham  om  den  tilskyndelse,  jeg  havde 
fået.  Han  sagde  uden  tøven,  at  han  ville  tage  hen  og  besøge 
min  søn. 

To  dage  senere  sad  jeg  ved  symaskinen,  da  jeg  i  tan- 
kerne så  politimanden  stå  i  et  værelse  og  omfavne  min  søn. 
De  havde  begge  to  tårer  i  øjnene.  Jeg  så  på  mit  ur.  Klok- 
ken var  14-15.  Da  han  ringede  senere  den  aften,  fortalte 
jeg  ham,  at  jeg  vidste,  at  han  havde  besøgt  min  søn  kl. 
14.15  den  dag.  Han  bekræftede,  at  han  havde  været  der, 
hvor  jeg  ikke  var  velkommen.  Mit  hjerte  svulmede  af 
taknemlighed. 

Fra  da  af  følte  jeg  fyldt  af  en  stærk  åndelig  tillid.  Jeg 
indså,  at  mine  bønner  blev  hørt,  og  at  jeg  kunne  opnå  store 
åndelige  velsignelser,  hvis  jeg  fortsat  ville  være  trofast  og 
yde  mit. 

En  mandag  morgen,  mens  jeg  bad,  følte  jeg  en  stærk  til- 
skyndelse til  at  bede  min  himmelske  Fader  om  at  give  min 
søn  en  særlig  drøm,  for  det  var  kun,  når  han  sov,  at  han 
var  stille  nok  til  at  lytte.  De  ord,  der  skulle  siges,  gled  blidt 
ind  i  mit  sind.  Jeg  var  forbløffet.  Jeg  tvivlede  på,  at  jeg 
havde  forstået  tilskyndelsen  rigtigt.  Kunne  man  gøre  sådan 
noget?  Men  efter  at  have  modtaget  den  samme  tilskyn- 
delse to  gange  mere,  adlød  jeg  den.  Mens  jeg  knælede  ned 
og  bad,  blev  jeg  tilskyndet  til  at  bede  om,  at  min  søn  måtte 
få  en  klar  erindring  om  al  sin  skyld  og  føle  byrden  af  sine 
synder,  men  også  at  han  straks  måtte  vide,  at  Frelseren 
elskede  ham  og  ønskede,  at  han  skulle  vende  tilbage. 

Tiden  gik.  Og  så  en  sen  sommeraften  dukkede  min  søn 
op  hjemme  hos  os.  Han  stod  i  døren  og  var  ikke  sikker  på, 
hvordan  han  ville  blive  modtaget.  Han  fortalte  os,  at  han 
havde  talt  med  biskoppen,  og  at  han  ville  på  mission!  Jeg 
for  hen  og  slog  armene  om  ham,  og  vi  græd  begge  to.  De 
næste  to  timer  beskrev  han  de  smerter,  som  han  havde 
lidt,  og  han  tryglede  os  om  tilgivelse. 

Min  mand,  som  havde  været  meget  såret,  var  ret  skep- 
tisk til  at  begynde  med.  Efter,  at  vi  havde  talt  i  mange  timer, 


bøjede  vores  søn  sig  frem  og  lagde  sine  hænder  på  sin  fars 
knæ  og  spurgte,  om  han  ville  give  ham  en  faders  velsig- 
nelse. Jeg  overværede  endnu  et  mirakel  den  aften,  da  min 
mand  fik  tårer  i  øjnene  og  hans  hjerte  blev  blødgjort. 

Noget  tid  senere  blev  min  søn  bedt  om  at  tale  om  sin 
genaktivering  ved  et  lederskabsmøde.  Ved  mødet  sagde 
han:  »En  nat  havde  jeg  en  drøm,  og  i  drømmen  havde  jeg 
en  klar  erindring  om  al  min  skyld.  Jeg  følte  byrden  af  mine 
synder,  men  vidste  straks,  at  Frelseren  elskede  mig  og 
ønskede  mig  tilbage.« 

Jeg  blev  dybt  bevæget.  Da  vidste  jeg  sikrere  end  nogen- 
sinde før,  at  min  himmelske  Fader  ikke  alene  havde  besva- 
ret min  inderlige  faste  og  bøn,  men  også  i  sin  barmhjertige 
visdom  fortalt  mig,  hvad  jeg  skulle  bede  om. 

18  måneder  senere  blev  min  søn  kaldet  på  mission.  Der 
var  næsten  500  mennesker  til  stede  ved  nadvermødet! 
Nogle  venner  fra  Hawaii  var  kommet  og  havde  medbragt 
en  flettet,  grøn  lei,  som  de  gav  til  vores  søn  lige  inden  mødet. 
De  forklarede,  at  denne  lei  var  en,  som  landsbyens  bebo- 
ere gav  til  stolte  krigere,  når  de  vendte  sejrrige  hjem  fra 
en  krig.  De  bad  ham  om  at  bære  den,  mens  han  holdt  sin 
tale. 

Men  da  vores  søn  rejste  sig  for  at  tale,  havde  han  ikke 
sin  lei  om  halsen.  Jeg  var  bange  for,  at  vores  venner  skulle 
blive  såret.  Men  hen  mod  slutningen  af  sin  tale,  tog  han 
lei' en  frem  og  forklarede  den  tradition,  som  knyttede  sig  til 
den.  Han  sagde,  at  han  følte  sig  som  en  kriger,  der  skulle 
ud  og  slås  for  sandheden,  men  at  der  var  en  anden  til  stede, 
som  var  en  rigtig  kriger,  en,  som  havde  ført  en  hård  kamp 
og  vundet.  Så  vendte  han  sig  mod  mig,  tog  min  hånd,  førte 
mig  hen  ved  sin  side  og  lagde  kærligt  lei' en  om  min  hals. 

Jeg  ved  helt  sikkert,  at  vi  som  forældre  i  Zion  har  stor 
magt  til  at  nå  ud  til  vores  vildfarne  børn  og,  med  vor  him- 
melske Faders  hjælp,  føre  dem  tilbage.  »For  min  søn  her 
var  død,  men  er  blevet  levende  igen,  han  var  fortabt,  men 
er  blevet  fundet«  (Luk  15:24).  □ 

MORMONOTE 


BARE  EN  GANG  SKADER 


AT  LEGE  MED  SYND  ER  SOM  AT  LEGE  MED  ILD.  PAS  PA,  DU  IKKE  BRÆNDER  DIG. 

(SE  L&P  1:31-33). 

HONG  KONG 

EN  DRØM  BLIVER  TIL  VIRKELIGHED  I 


Kellene  Ricks  Adams 


TEMPLET  I  HONG  KONG  FOTOGRAFERET  AF  CRAIG  DIMOND; 

FOTO  AF  HONG  KONG:  YOICHIRO  MIYAZAKI/FPG  INTERNATIONAL  CORPORATION 


Indvielsen  af  templet  i 

Hong  Kong  er  en  glædelig 

realitet  for  mange, 

som  aldrig  havde  drømt 

om  at  få  et  Herrens 

hus  så  tæt  på. 


Den  fem-årige  Jill  Lam  fnisede 
nervøst,  da  hendes  mor  bad 
hende  om  at  bede  bordbøn. 
Hun  var  ikke  vant  til  at  bede,  når  der 
var  gæster.  Tøvende  rejste  hun  sig  og 
bad  en  kort  bøn. 

Hun  snublede  over  de  første  par 


ord,  fordi  hun  var  genert  over  for  de 
fremmede  i  hendes  hjem.  »Vi  takker 
dig  for  maden,«  mumlede  hun  hurtigt. 
»Vi  beder  dig  velsigne  den.« 

Så  holdt  Jill  en  pause.  Trods  sin  iver 
efter  at  få  bønnen  overstået,  var  hun 
fyldt  af  et  ønske,  som  var  endnu  stær* 

kere,  ét,  som  hun 
delte  med  sin  fami- 
lie, og  som  de  havde 
givet  udtryk  for  i  alle 
deres  bønner  det  sidste  års  tid. 
»Og,  himmelske  Fader,  velsign  os,  at 
templet  snart  må  blive  færdigt,  og  at 
vi  kan  leve  værdigt  til  at  komme  der 
en  dag,«  afsluttede  Jill  forpustet. 

Jills  stærke  bøn  er  blevet  ytret  af 
tusinder  af  medlemmer  af  Kirken  i 
Hong  Kong,  siden  oktober  1992,  hvor 
præsident  Gordon  B.  Hinckley,  som 
da  var  førsterådgiver  i  Det  Første  Præ- 
sidentskab, bekendtgjorde,  at  der  ville 
blive  opført  et  tempel  i  Hong  Kong. 


Disse  bønner  blev  i  rigt  mål  besvaret, 
da  præsident  Hinckley,  som  præsident 
for  Kirken,  indviede  templet  i  Hong 
Kong  den  26.  og  27.  maj  1996. 

ORIENTENS  PERLE 


ig 


Den  britiske  kronkoloni  Hong  Kong, 
kaldet  Orientens  Perle,  ligger  ud  for 
Kinas  sydøstkyst  ved  mundingen  af 
Perlefloden.  Det  er  et  enestående  land 
med  over  seks  millioner  indbyggere. 
Territoriet  opstod  for  næsten  et  århun- 
drede siden,  da  Kina  udlejede  De  Nye 
Territorier,  et  landområde  på  omtrent 
960  kvadratkilometer,  til  Storbri- 


tannien for  en  periode  på  99  år. 
Sammen  med  øen  Hong  Kong  og  halv- 
øen Kowloon,  to  landområder  på 
små  90  kvadratkilometer,  som  Eng- 
land havde  fået  ved  en  tidligere  aftale 
med  Kina,  blev  hele  området  kendt 
som  Hong  Kong.  Til  at  begynde  med 
tjente  området,  der  har  en  af  verdens 
dybeste  naturlige  havne,  som  britisk 
havn  for  handlen  med  Kina.  Siden  da 
har  Orientens  Perle  udviklet  sig  til  et 
internationalt  handels-  og  finanscen- 
trum. 

I  år,  den  1.  juli  1997,  overdrages 
den  lille  perle  igen  til  Kina,  når  leje- 
kontrakten med  England  udløber.  Og 

dermed  afsluttes  en  ære,  mens  en 
anden  begynder  -  en  æra,  hvor  de 
omkring  seks  millioner  indbyggere  i 
Hong  Kong  forenes  med  de  over  en 
milliard  mennesker,  som  bor  i  Kinas 
provinser,  regioner  og  byer. 

BLIKKET  RETTET  MOD 
EVIGHEDEN 


De  hellige  i  Hong  Kong  har  meget  til 
fælles  med  sidste  dages  hellige  andre 
steder  i  verden.  De  stræber  efter  at 
være  lydige,  at  bede,  at  studere  skrif- 
terne og  at  tjene  andre.  Men  den  kine- 
siske kultur  rummer  nogle  usædvanlige 
udfordringer.  Størstedelen  af  indbyg- 
gerne i  Hong  Kong  er  buddhister  og 
taoister.  Indtil  for  få  år  siden,  havde 


mange  kinesere  i  Hong  Kong  end  ikke 
hørt  om  Jesus  Kristus. 

En  anden  udfordring,  som  de  kine- 
siske hellige  står  over  for,  er  et  enormt 
tidspres.  Børnene  begynder  i  skolen 
som  tre-årige,  og  når  de  går  ud  af  high 
school,  skal  de  igennem  en  hård  kon- 
kurrence, hvis  de  gerne  vil  læse  videre. 
Mange  studerende  læser  tre  til  fem 
timer  hver  aften  og  endnu  længere  i 
weekenden. 

Når  folk  begynder  at  arbejde,  må 
mange  arbejde  seks  dage  om  ugen,  ja, 
det  er  ikke  usædvanligt  at  arbejde  syv 
dage  om  ugen.  Selvom  økonomien  er 
i  bedring,  er  det  stadig  vanskeligt  at 
tjene  til  livets  ophold  og  finde  det  nød- 
vendige arbejde. 

Evangeliet,  som  forkynder  princip- 


per af  evig  betydning,  er  en  stor  hjælp 
for  mange  kinesiske  medlemmer.  Dette 
perspektiv  kan  give  fred  og  vejledning, 
nu  hvor  medlemmerne  i  Hong  Kong 
forbereder  sig  på  en  usikker  fremtid. 

Eftersom  Kirken  er  forholdsvis  ny 
i  Hong  Kong,  er  de  fleste  medlemmer 
førstegenerations-omvendte,  og  mange 
af  dem  er  de  eneste  i  deres  familie,  som 
er  medlem  af  Kirken.  Disse  medlem- 
mer, som  ofte  føler  sig  alene,  knyttes 
sammen  af  et  fælles  bånd  som  pione- 
rer i  dette  land  og  i  deres  egne  fami- 
lier. 

To  sådanne  pionerer  er  Linda  Choi 
og  Castle  Chan,  som  var  et  af  de  første 
par,  der  blev  viet  i  templet  i  Hong 
Kong.  Bror  Chan  blev  medlem  af  Kir- 
ken for  seks  år  siden,  efter  at  missio- 

Yderst  til  venstre:  Det  celestiale 
værelse  i  templet  i  Hong  Kong. 
Til  venstre:  Tam  Yuk-kuen  og 
hans  hustru,  Tam  Li-chun, 
og  deres  børn,  Man-chu  og 
Siu-yau  (i  klapvognen). 
Herunder:  Seminareleverne 
Shek  Wai-sze  og  Ho  Cecilia. 
Side  36:  Kan  Joe, 
grenspræsident  for  Tolo  Harbor 
Første  Gren  i  Tolo  Harbor  Stav  i 
Hong  Kong. 


nærerne  havde  stoppet  ham  ved  en 
gadeudstilling.  Hans  forældre  og 
søskende  har  altid  betydet  meget  for 
ham,  og  da  han  lyttede  til  missio- 
nærerne, ønskede  han  at  få  en  evig 
familie  som  den,  de  talte  om.  Desværre 
var  ingen  af  de  andre  derhjemme  inter- 
esseret i  at  høre  om  den  sandhed,  som 
han  havde  opdaget. 

Men  for  treethalvt  år  siden  traf  han 
Linda.  Hun  gik  ind  på  at  blive  under- 
vist og  gå  i  kirke  med  ham.  »Lige  fra 
første  færd  var  jeg  imponeret  af  Cast- 
les  indstilling  til  sin  familie,«  siger  hun. 
»Han  var  ikke  som  de  andre  mænd, 
jeg  kendte,  der  tænkte  på  materielle 
ting  og  penge.  Castle  koncentrerede 
sig  om  det,  der  betød  noget.  Han  talte 
ofte  om  den  evige  familie,  og  sådan  en 
ville  jeg  have.  Hvis  han  havde  fundet 
den  i  denne  religion,  så  var  jeg  villig 
til  at  lytte.« 

Som  sygeplejeelev  har  Linda  selv 
set,  hvordan  ægtefæller  og  familie  rea- 
gerer, når  man  rammes  af  sygdom,  lidel- 
ser og  andre  vanskeligheder.  »Nogle 
patienter  får  næsten  ikke  besøg  i  al  den 
tid,  de  er  indlagt,«  siger  hun.  »De  har 
ikke  nogen,  der  virkelig  holder  af  dem. 
Nogle  af  dem,  jeg  arbejder  sammen 
med,  er  skilt  og  tillægger  ikke  familien 


nogen  betydning.  Ofte  er  fornøjelser 
og  materielle  goder  deres  første  prio- 
ritet, men  jeg  ville  have  mere  end  det.« 
Få  måneder  senere  blev  Linda  døbt. 
Med  L&lP  88: 1 19  som  rettesnor  er  hun 
og  Castle  ved  at  grundlægge  den  evige 
familie,  som  de  begge  ønsker  sig.  »Vi 
vil  have  et  bedehus,  et  fastehus,  et  tro- 
ens, lærdommens,  herlighedens  og 
ordens  hus,  ja,  et  Guds  hus,«  forklarer 
Castle.  »Når  ægtefæller  tilhører  samme 
tro,  har  de  religiøse  værdier  til  fælles. 
De  har  fælles  mål.  Der  er  et  ordsprog, 
som  jeg  holder  meget  af:  Hvis  du  deler 
din  glæde  med  en,  du  elsker,  vil  du  for- 
doble den.  Hvis  du  deler  dine  sorger, 
vil  du  gøre  dem  lettere  at  bære.  Det  er 
vores  mål:  At  dele  glæder  og  sorger.« 

»DET  ER  BARE  KIRKEN« 


Det  at  dele  sine  sorger  med  andre  har 
styrket  Lee  Hing  Chung  og  hans 
hustru,  Kumviengkumpoonsup.  For 
seks  år  siden  mistede  ham  en  arm  ved 
en  arbejdsulykke.  Han  var  syg  og 
arbejdsløs,  og  blev  derfor  fortvivlet. 
Men  med  støtte  fra  sin  hustru,  sine 
børn  og  andre  medlemmer  kom  han 
ovenpå  igen. 

I  dag  skinner  håbet  i  hans  øjne,  når 
han  taler  om  nuet  og  fremtiden,  blandt 
andet  om  at  blive  beseglet  til  sin  hustru 
og  sine  børn  i  templet  i  Hong  Kong. 
»Inden  vi  blev  medlemmer  af  Kirken, 
var  jeg  mest  optaget  af  at  tjene  penge,« 
siger  han.  »Nu  har  jeg  prioriteret 
anderledes.  Der  er  mange  mennesker, 


som  har  masser  af  penge,  men  de  har 
ikke  kærlighed.  Det  har  vi  fundet.« 

»Mange  mennesker  i  Kirken  er  de 
eneste  fra  deres  familie,  som  er  med- 
lem, «  fortsætter  han.  »Når  jeg  går  i  kirke 
med  min  familie  om  søndagen,  er  jeg 
så  taknemlig  for,  at  vi  er  sammen,  og 
at  vi  kan  være  sammen  i  al  evighed.« 

Mens  han  taler,  peger  han  hen  mod 
et  billede  af  templet  i  Hong  Kong,  som 
indtager  en  æresplads  på  væggen.  »En 
dag  sad  jeg  og  læste  i  skrifterne,  og  så 
kiggede  jeg  op,«  fortæller  han.  »Det 
første  jeg  så,  var  det  billede,  og  jeg  fik 
sådan  en  stærk,  fredfyldt  følelse  fra 
Helligånden.  Hver  aften  beder  vi  om, 
at  vi  kan  være  sammen  som  familie. 
Templets  tilstedeværelse  minder  mig 
om,  at  jeg  skal  være  god,  disciplineret 
og  værdig.« 

Skønt  bror  Lee  er  arbejdsløs,  har 
han  fundet  fred  med  sin  situation. 
»Livet  har  bestemt  sine  udfordringer,« 
erkender  han.  »Men  jeg  har  tro  på 
Jesus  Kristus.  Vi  skal  nok  klare  det.« 

Ud  over  at  forberede  sig  til  at 
komme  i  templet  har  familien  Lee  også 
travlt  med  at  missionere.  En  nabofa- 
milie er  allerede  blevet  medlem  af  Kir- 
ken som  følge  af  familiens  missionering, 
og  en  anden  familie  undersøger  Kir- 
ken. »Forældrene  fortalte  os,  at  de  var 
meget  imponeret  over  vores  børn  og 
spurgte,  hvorfor  de  var  anderledes,« 
forklarer  søster  Lee.  »De  sagde,  at  bør- 
nene var  så  respektfulde,  lydige  og  ven- 
lige mod  hinanden.  Vi  fortalte  dem, 
at  det  simpelthen  skyldtes  Kirken.« 


»EN  BETYDNINGSFULD 
BYGNING« 


Kirken  i  Hong  Kong  har  ændret  sig 
meget,  siden  de  første  missionærer 
ankom  i  1853.  Disse  ældster  blev  kun 
i  Hong  Kong  i  fire  måneder.  Det  var 
ikke  før  næsten  et  århundrede  senere, 
i  1949,  at  der  faktisk  blev  oprettet  en 
mission  her.  I  1950  var  der  otte  æld- 
ster, som  forkyndte  evangeliet  i  Hong 
Kong,  men  de  blev  alle  flyttet,  da 
Korea-krigen  begyndte. 

I  1955  vendte  missionærerne  til- 
bage til  territoriet,  og  i  1960  var  der 
91  udenlandske  og  12  indfødte  fuld- 
tidsmissionærer.  Medlemstallet  var 
oppe  på  1700  fordelt  på  otte  grene. 

»Templet  er  en  drøm  for  os,  en 
drøm,  der  er  blevet  til  virkelighed,« 
siger  ældste  Tai  Kwok  Yuen  fra  De 
Halvfjerds.  Ældste  Tai,  der  er  født  og 
opvokset  i  Hong  Kong,  tjener  i  sit 
hjemland  som  præsident  for  Det  Asi- 
atiske Område.  »Der  sker  store  for- 
andringer nu,  hvor  templet  er  åbnet. 
Medlemmerne  vil  blive  åndeligt  styr- 
ket, efterhånden  som  flere  medlem- 
mer modtager  templets  velsignelser  og 
lærer  betydningen  af  at  ofre.« 

»Alle  templer  er  hellige  og  betyd- 
ningsfulde, men  det  her  er  et  særlig 
betydningsfuldt  tempel,«  siger  tem- 
pelprojektleder Alan  Rudolph,  som 
også  har  arbejdet  på  templet  i  Johan- 
nesburg i  Sydafrika  og  renoveringen  af 
templet  i  Alberta  i  Canada.  »Det  er  et 
mirakel,  at  byggeriet  gik  så  hurtigt,  som 


STJERNEN 

38 


Øverst  til  venstre:  Tempelpræsident  for  templet  i  Hong  Kong,  Ng  Kat  Hing, 
og  hans  hustru,  Ng  Pang  Lai  Har.  Øverst  til  højre:  En  søster  deltager  i  en 
hjælpeforeningsaktivitet.  Herover  til  venstre:  Ma  So  Kong  og  hans  hustru, 
Ma  Fong  Sou  Wai  taler  med  Lam  Chi  Ung  og  hendes  forlovede  Tsui  Chi 
Ping.  Herover  til  højre:  Leung  Yiu  Tong,  hans  hustru,  Leung  Kong  Ciu  Chu, 
og  deres  søn,  Hok  Man,  som  er  medlemmer  af  Shau  Kei  Wan  Ward  i  Hong 
Kong  Island  Stav. 

det  gjorde.  For  mindre  end  tre  år  siden 
arbejdede  vi  på  stueetagen.  Jeg  ved, 
at  Herrens  hånd  var  med  i  byggeriet.« 

Det  er  manglen  på  grunde  i  dette 
tætbefolkede  land,  der  har  givet  tem- 
plet i  Hong  Kong  dets  enestående 
udseende.  Bygningen,  der  er  opført  på 
en  grund,  som  rummede  et  større  byg- 
ningsværk, der  tjente  som  stavscen- 
ter,  missionskontor  og  bolig  for 
missionspræsidenten,  består  af  seks 
etager  over  jorden,  men  kun  de  øver- 
ste tre  bruges  til  templet. 

Bygningen  har  to  indgange.  Begge 
er  anbragt  nede  i  stueetagen,  og  i  den 
ene  af  dem  står  skranken,  hvor  man 
viser  sin  tempelanbefaling.  Efter  at 
have  vist  en  gyldig  tempelanbefaling 
tager  man  elevatoren  op  til  tempel- 
etagerne. Den  anden  indgang  giver 
adgang  til  bygningens  andre  facilite- 
ter, som  blandt  andet  omfatter  missi- 
onskontoret,  missionspræsidentens 
bolig,  kontorældsternes  boliger,  tem- 
pelpræsidentens bolig,  et  distributi- 
onscenter, en  mødesal,  klasseværelser 
og  kontorer  til  to  ward. 

Der  vil  blive  missioneret  meget  tak- 
ket være  templet  i  Hong  Kong.  Fami- 
lie, venner,  naboer  og  kolleger  spørger 
medlemmerne  om  den  majestætiske 
granitbygning,  som  bærer  navnet  på 
deres  kirke. 

Øverst:  Koret,  som  sang  ved  indvielsen  af  templet  i  Hong  Kong,  øver  sig. 
Herover  til  venstre:  En  kinesisk  junke  i  Hong  Kongs  havn. 
Herunder:  Castle  Chan  og  Lind  Choi  var  blandt  de  første  par,  der  blev  viet 
i  det  nyindviede  tempel  i  Hong  Kong. 


Ja,  faktisk  udrettede  man  meget, 
allerede  mens  templet  blev  opført.  »Til 
at  begynde  med  forstod  bygningsar- 
bejderne ikke,  hvad  det  var  for  en  byg- 
ning, de  arbejdede  på,«  bemærker  Carl 
Champagnie,  der  var  assisterende  pro- 
jektleder. »For  dem  var  det  bare  et  job. 
Men  efterhånden  som  byggeriet  skred 
frem,  kunne  vi  se,  at  deres  indstilling 


ændrede  sig.  De  vidste,  at  det  her  var 
en  bygning,  de  kunne  være  stolte  af.« 


Præsidenten  for  missionen  i  Hong 
Kong,  John  Aki,  siger,  at  et  par  af  byg- 
ningsarbejderne endda  begyndte  at 
undersøge  Kirken,  til  dels  som  følge  af 
en  frokost,  som  de  unge  mænd  og  piger 
fra  Kowloon  Øst  Stav  afholdt  for  byg- 
ningsarbejderne. »Mændene  blev  rørt 
af  den  følelse,  som  de  oplevede,«  for- 
tæller præsident  Aki.  »De  vidste,  at 
templet  var  en  betydningsfuld  byg- 
ning. « 

»DET  BLIVER  ET 
ANDERLEDES  TEMPEL« 

Medlemmerne  i  Hong  Kong  har  et 
særligt  forhold  til  præsident  Gordon 
B.  Hinckley.  De  er  alle  klar  over,  at 
han  var  med  til  at  udvælge  grunden 
til  templet  i  Hong  Kong  og  havde  en 
del  at  gøre  med  bygningens  enestående 
konstruktion.  De  fornemmer  hans 
oprigtige  kærlighed  og  omsorg  for  dem. 
Om  indvielsen  af  templet  i  Hong  Kong 
sagde  præsident  Hinckley: 

»I  mine  øjne  er  det  et  mirakel.  Det 
er  vidunderligt,  at  vi ...  har  et  Herrens 
tempel  inden  for  det  kinesiske  rige, 
hvor  en  fjerdedel  af  jordens  indbyg- 
gere bor. 

Jeg  har  besøgt  Hong  Kong  siden 
1960,  hvor  Brødrene  overdrog  mig 
ansvaret  for  værket  i  Asien.  Jeg  er  lige 
ved  at  græde,  hver  gang  jeg  tænker 
på,  at  vi  har  et  tempel  i  Kina.  Det  bli- 
ver et  anderledes  tempel.  Jeg  vil  godt 
sige,  at  hvis  jeg  nogensinde  har  følt 


Herrens  inspiration,  så  var  det,  da  jeg 
rejste  herover  for  at  finde  en  grund, 
hvor  vi  kunne  bygge  et  tempel.  Og  jeg 
tror  nok,  jeg  kan  sige,  at  det  stod  helt 
klart  for  mig,  hvad  der  skulle  gøres.« 

»SÅ  VIL  VI  FÅ  FREMGANG« 

Omtrent  95  %  af  Hong  Kongs  ind- 
byggere bor  i  storbyområder,  og  der  er 
tusinder  af  høje,  tynde  bygninger,  som 
rejser  sig  mod  himlen.  De  smalle  gader 
er  fyldt  med  mennesker,  som  ofte  må 
gå  skulder  ved  skulder  på  vej  til  arbejde 
eller  andre  aftaler.  I  denne  blanding  af 
mennesker  og  aktiviteter  står  templet 
i  Hong  Kong  som  et  sikkert  anker. 

Templet  vil  have  fungeret  i  mere 
end  et  år,  når  Hong  Kong  bliver  over- 
draget til  Kina  i  juli  1997. 

»Som  ledere  fokuserer  vi  på  at  få 
medlemmerne  til  at  forstå,  hvor  vig- 
tigt templet  er,  ikke  bare  nu,  men  også 
i  fremtiden,«  siger  ældste  Tai. 

Og  det  synes  medlemmerne  at  for- 
stå. Udover  dagligt  at  bede  for  tem- 
plet har  Jill  Lam  og  hendes  familie  - 
tre  søstre,  forældre  og  morforældre  - 
mere  end  15  små  billeder  af  forskel- 
lige templer  klistret  op  på  væggen  i 
deres  35  kvadratmeter  store  lejlighed, 
hvilket  er  gennemsnitsstørrelsen  på 
en  lejlighed  i  dette  tætbefolkede 
område.  Og  derudover  arbejder  Jills 
mor  og  mormor  seriøst  på  at  forberede 
navne  til  tempelordinanser.  Det  er  et 
arbejde,  som  har  krævet  adskillige  rej- 

ser  til  Kina,  Indonesien  og  endog  en 
tur  til  Taiwan. 

»Når  man  udfører  slægtsforskning, 
er  man  ofte  nødt  til  at  vende  tilbage 
til  sin  fødeprovins,«  forklarer  Peter 
Lee,  der  er  regionens  slægtshistoriske 
supervisor.  »Mange  af  medlemmerne 
her  er  første-  eller  andengenerations- 
indbyggere,  som  flygtede  fra  deres 
hjemland  under  store  omvæltninger. 
Til  tider  vækkes  gammel  sorg  til  live, 
når  de  tænker  på  fortiden  og  deres  for- 
fædre. De  medlemmer,  som  er  flygt- 
ninge, havde  intet  med  sig,  og  mange 
optegnelser  er  gået  tabt  under  for- 
skellige besættelser  og  revolutioner. 

Derfor  fortæller  vi  dem,  hvilke  res- 
sourcer de  har  til  rådighed  her  i  Hong 
Kong,  samt  hvilke  oplysninger  de  skal 
søge  efter,«  forklarer  han  og  nævner, 
at  der  er  blevet  afholdt  firesides  om 
slægtshistorie  i  alle  fem  stave  i  Hong 
Kong.  Hver  eneste  enhed  har  også 
afholdt  særlige  nadvermødeprogram- 
mer,  som  handlede  om  betydningen  af 
slægtshistorie. 

»Vi  opfordrer  medlemmerne  til  at 
nedskrive  alle  de  oplysninger,  som  de 
allerede  har,«  siger  han,  »og  til  at 
besøge  et  af  de  tre  slægtshistoriske  cen- 
tre her,  og  at  tale  med  deres  slægt- 
ninge. Hvis  de  slet  ikke  kan  finde 
noget,  kan  de  i  det  mindste  begynde 
med  sig  selv  og  deres  egen  familie.  Vi 
må  være  tålmodige,  vi  må  bede,  og  vi 
må  give  os  tid  til  det,«  konkluderer 
han.  »Så  skal  vi  nok  få  fremgang.« 


»EN  GENERATION 
AD  GANGEN« 


Denne  fokus  på  slægtshistorie  har  også 
ført  til,  at  man  har  kaldet  slægtshi- 
storiske  missionærer.  Lo  Chi  Shing  og 
hans  hustru,  Lo  Tong  Kwok  Wan,  blev 
kaldet  som  slægtshistoriske  missio- 
nærer for  fire  år  siden.  Nu  tjener  de 
som  Hong  Kongs  første  områdemissi- 
onærer inden  for  slægtsforskning. 
Deres  ansvar  omfatter  oplæring  af 
stavsmissionærer,  afholdelse  af  klasser 
om  slægtsforskning  og  hjælp  til  med- 
lemmer, der  vil  udfylde  deres  slægts- 
historiske  skemaer. 

»Men  vi  vil  først  og  fremmest 
opmuntre  medlemmerne  og  lære  dem 
at  udføre  dette  arbejde  med  glæde,« 
siger  bror  Lo.  »Selvfølgelig  kan  det 
være  en  udfordring,  men  vi  må  forstå, 
at  opstandelsens  utallige  velsignelser 
ikke  kun  er  til  os,  de  er  også  til  vores 
forfædre.  Vi  må  sørge  for  dem.« 

Det  er  godt  at  begynde  med  det  helt 
grundlæggende,  siger  søster  Lo,  som 
fortæller,  at  deres  mål  som  missionærer 
er  at  sikre  sig,  at  samtlige  medlemmer 
kan  udfylde  et  familieskema.  »Om  nød- 
vendigt vil  vi  gennemgå  skemaerne 
med  hvert  enkelt  medlem, «  forklarer 
hun.  »Vi  tager  én  generation  ad  gan- 
gen. « 

Der  lægges  endnu  mere  vægt  på 
slægtshistorie  nu,  hvor  der  er  et  tem- 
pel så  tæt  på.  Men  slægtshistorie  er 
ikke  noget  nyt  for  medlemmerne  i 


Hong  Kong.  Mange  af  dem  har  sendt 
navne  til  templet  i  Taipei  på  Taiwan  i 
årevis.  De  navne  bliver  nu  sendt  til 
templet  i  Hong  Kong.  »Vi  regner  med, 
at  vi  får  mindst  50.000  nye  navne  ind 
i  løbet  af  de  næste  par  måneder,  som 
der  skal  udføres  ordinanser  for,«  sagde 
Stephen  Lee,  der  er  sekretær  i  tem- 
plet i  Hong  Kong. 

»PATRICK  SKAL  NOK 
TAGE  SIG  AF  JER« 

Patrick  Wong  har  allerede  indsendt 
mere  end  30  generationer  af  sine  slægt. 
Ældste  Wong,  der  i  dag  virker  som 
områdeautoritet,  har  flere  gang  haft 
mulighed  for  at  bære  vidnesbyrd  om 
betydningen  af  tempelordinanserne. 

»Jeg  blev  døbt,  da  jeg  var  16,« 
begynder  han,  »som  den  første  i  min 
familie.  I  modsætning  til  mange  andre 
førstegenerations -medlemmers  fami- 
lier, blev  det  meste  af  min  familie  også 
medlemmer,  deriblandt  mine  foræl- 
dre, en  lillebror  og  en  søster.  Men  trods 
deres  omvendelse,  blev  mine  forældre 
aldrig  beseglet  til  hinanden.  Mors 
dårlige  helbred  forhindrede  det. 

I  1988,  mens  min  hustru  og  jeg 
boede  i  Australien,  døde  min  far.  Et  år 
senere  var  min  mor  gået  bort.  Da  jeg 
vendte  hjem  til  Hong  Kong  til  hendes 
begravelse,  blev  vi  enige  om,  at  der 
skulle  udføres  arbejde  for  mine  foræl- 
dre. Min  lillebror  lovede  at  ordne  det 
i  templet  på  Taiwan. 


To  måneder  senere  havde  min 
hustru  en  drøm.  Hun  så  min  mor,  som 
virkede  meget  ulykkelig.  'Hvorfor  er 
du  så  ked  af  det,  farmor?'  spurgte  hun. 
'Patricks  bror  lovede  at  tage  sig  af  mig, 
men  det  har  han  ikke  gjort.'  'Bare  rolig, 
farmor.  Patrick  skal  nok  tage  sig  af  jer,' 
lovede  min  kone. 

Tro  det  eller  ej,  jeg  fattede  ikke, 
hvad  drømmen  betød,  da  min  kone 
fortalte  mig  om  den,«  siger  ældste 
Wong.  »Men  to  uger  senere  havde  hun 
endnu  en  drøm,  denne  gang  om  min 
far.  'Kathy,  sig  til  Patrick,  at  jeg  skal 
vies  så  snart  som  muligt.'  Da  Kathy 
fortalte  mig  om  den  drøm,  forstod  jeg 
det  endelig. 

Jeg  ringede  straks  til  min  bror  og 
spurgte  ham,  om  han  havde  været  i 
templet  for  at  udføre  ordinanserne  for 
vores  forældre.  Det  havde  han  ikke. 
Hans  kone  havde  været  syg  og  havde 
svært  ved  at  komme  sig  helt  igen.  'Gør 
du  det,  Patrick,'  sagde  han.  Så  få  dage 
senere  var  vi  i  templet  i  Sydney  og  fik 
mine  forældre  beseglet  til  hinanden. 

Jeg  ved,  at  dette  arbejde  betyder 
meget  for  vores  forfædre,«  siger  æld- 
ste Wong  bevæget.  »Mine  forældre  var 
ivrige  efter  at  få  udført  ordinanserne. 
Andre  forfædre  har  det  på  samme 
måde.  Templet  i  Hong  Kong  er  også 
en  del  af  vor  himmelske  Faders  plan. 
Det  er  en  stor  trøst  for  os,  et  symbol 
på  Herrens  tillid  til  det  kinesiske  folk, 
både  her  og  rundt  om  i  verden,  et  sym- 
bol på  Kirkens  fremtid.«  □ 

»Det  er  en  stor 
velsignelse  at  blive 
beseglet« 


I  1956  blev  Lee  Wing  Foon  og  hans 
hustru,  Lee  Kan  Shui  Tao,  medlemmer 
af  Kirken.  »Jeg  følte  mig  som  et  nyt 
menneske,  da  jeg  blev  døbt,«  mindes 
bror  Lee.  Men  dengang  blev  Kirkens 
møder  afholdt  langt  fra  hans  hjem,  og 
de  havde  ikke  ret  mange  penge.  Den 
engelske  udgave  af  Mormons  Bog,  som 
bror  Lee  købte,  kostede  to  dagløn- 
ninger, og  transporten  til  møderne  var 
meget  dyr.  Efterhånden  holdt  familien 
Lee  op  med  at  deltage  i  møderne. 

»Men  jeg  beholdt  min  engelske  Mor- 
mons Bog,«  siger  bror  Lee,  som  den- 
gang var  civil  chauffør  for  den  engel- 
ske hær.  »Det  var  en  dyrebar  ejendel.« 

Gennem  årene  besøgte  missio- 
nærerne dem  af  og  til,  og  for  tre  år 
siden  gav  to  søstre  dem  en  udfordring. 
»De  bad  mig  om  at  begynde  at  læse  i 
Mormons  Bog,«  siger  han.  »De  kom 
endda  og  læste  sammen  med  mig  én 
gang  om  ugen.« 

Men  det  var  svært  at  begynde  at 
komme  i  Kirken.  For  otte  år  siden  fik 
søster  Lee  et  slagtilfælde.  Hun  kan 
ikke  gå,  og  bror  Lee,  der  nu  er  pensi- 
oneret, bruger  meget  tid  på  at  pleje 
hende.  »Det  er  svært  for  mig  at  gå  fra 
hende,«  forklarer  han. 


Missionærer  sammen  med  Lee  Wing  Foon  og  hans  hustru, 
Lee  Tao  Kan  Shui. 


Missionærerne  blev  ved  med  at 
besøge  familie  Lee  for  at  læse  i  skrif- 
terne. Og  i  september  1995  fik  bror 
Lee  sig  en  vidunderlig  overraskelse. 
Jerry  Wheat,  den  missionær,  som 
havde  døbt  ham  fyrre  år  tidligere, 
trådte  ind  i  hans  hjem  sammen  med 
ældsterne.  »Jeg  tjener  som  PA-missi- 
onær  i  Hong  Kong,«  forklarede  æld- 
ste Wheat.  »Jeg  havde  spekuleret  på, 
hvad  der  var  blevet  af  bror  Lee,  og  da 
jeg  forhørte  mig  og  fandt  ud  af,  at  mis- 
sionærerne besøgte  ham,  var  jeg  glad 
for  at  kunne  gå  med  dem  derhen.« 

Første  gang  de  to  mødtes,  omfav- 
nede de  hinanden  som  gamle  venner 
og  snakkede  om,  hvad  der  var  sket, 
siden  de  sidst  havde  set  hinanden. 
Ældste  Wheat  vendte  tilbage  til  fami- 
lien Lees  hjem,  denne  gang  for  at  tale 
om  templet.  »Jeg  opmuntrede  ham  til 
at  gøre  sig  parat  til  at  blive  beseglet  til 


sin  hustru,«  forklarer  ældste  Wheat. 
»Det  gik  han  ind  på.« 

Siden  da  har  bror  Lee  aftalt  med 
naboer  eller  medlemmer  af  wardet,  at 
de  skal  passe  hans  kone,  mens  han  er 
i  kirke.  Med  hjælp  fra  wardets  med- 
lemmer kunne  han  og  hans  kone  over- 
være ceremonien,  hvor  statuen  af 
englen  Moroni  blev  anbragt  øverst  på 
templet.  De  blev  beseglet  til  hinanden 
i  templet  i  Hong  Kong  et  par  dage  efter, 
at  det  var  åbnet. 

»Det  er  en  stor  velsignelse  at  blive 
beseglet,  en,  som  ikke  alle  opnår,«  siger 
bror  Lee.  »Jeg  er  så  taknemlig  for  mis- 
sionærerne -  de  første  ældster,  som 
underviste  mig,  søstrene,  som  udviste 
stor  medfølelse  og  kærlighed  ved  at 
læse  skrifterne  med  mig,  og  de  missi- 
onærer, som  besøger  mig  nu.  Evan- 
geliet er  sandt,  og  Mormons  Bog  er 
bevis  på  det.«  □ 

ORSVAREDE  TROEN 


Nina  Bazarskaja,  fortalt  til  Valerie  Parker 

ILLUSTRERET  AF  ROBERT  A.  MCKAY 


For  nogle  år  siden  deltog  jeg  i  en  in  ter' 
national  konference  for  engelsklærere 
i  Zvenigorod  i  nærheden  af  Moskva  i 
Rusland.  Jeg  var  lidt  nervøs  ved  at  skulle  tale 
engelsk  med  engelsktalende  lærere.  Skønt  jeg 
havde  været  engelsklærer  i  flere  år,  var  det  første 
gang,  jeg  deltog  i  en  international  konference, 
og  jeg  var  bange  for,  at  mine  engelskkundska- 
ber ikke  var  gode  nok. 

Da  konferencen  var  ved  at  være  forbi,  del- 
tog jeg  i  en  rundbordsdiskussion  om  situa- 
tionen i  Rusland.  Jeg  havde  undgået  at  tale 
ret  meget  engelsk  og  sad  diskret  i  et  hjørne 
og  lyttede  til  diskussionen. 

På  et  tidspunkt  rejste  en  gråhåret 
amerikansk   lærer   sig   og   spurgte: 
»Hvilke  forandringer  er  der  sket  på 
det  religiøse  område  her  i  Rusland?« 
Der  blev  meget  stille.  Ingen 
havde  lyst  til  at  svare,  for  det  var 
stadig  usædvanligt  at  tale  om  reli- 
gion her  i  landet,  men  for  mig  var 
stilheden  tyngende,  fordi  jeg  havde 
et  svar.  Jeg  følte  mig  tilskyndet  til  at 
sige  noget. 

Trods  min  nervøsitet  rejste  jeg 
mig  og  fortalte  på  engelsk  gruppen, 
at  jeg  stammede  fra  en  troende  fami- 
lie. Flere  af  min  fars  forfædre  havde 
været  præster,  og  nogle  af  dem  var 
omkommet  i  Stalins  fangelejre. 

Ikke  desto  mindre  havde  Gud  og 
bøn  været  en  del  af  mit  liv,  så  længe 


jeg  kunne  huske,  selvom  jeg  ikke  gik  i  kirke, 
undtagen  når  jeg  i  embeds  medfør  var  i  Moskva, 
hvor  ingen  kendte  mig.  Men  efter  1991  behøvede 
jeg  ikke  længere  at  skjule  min  kristne  tro.  Og 
selvom  jeg  aldrig  glemte,  at  mine  forfædre  havde 
mistet  livet  for  deres  tro  på  Gud,  så  syntes  jeg, 
at  Ruslands  nye  religiøse  frihed  var  vidunder- 

Hg- 

Da  jeg  havde  talt  færdig,  var  der  flere  lærere 
fra  andre  lande,  som  roste  mig  for  mit  svar.  Lære- 
ren, som  havde  stillet  spørgsmålet,  var  fra  Brig- 
ham Young  University,  og  vi  indledte  et  varmt 
venskab.  Han  fortalte  mig  om  de  sidste  dages 
hellige,  om  Mormons  Bog  og  om  det  gengivne 
evangelium. 

Senere  besøgte  studerende  fra  BYU  min 
hjemby,  Voronezh,  for  at  undervise  i  engelsk. 
Jeg  inviterede  dem  hjem  til  mig  for  at  lære  dem 
at  lave  russisk  mad,  og  de  inviterede  mig  med 
til  deres  søndagsmøde.  Mødet  gjorde  dybt  ind- 
tryk på  mig  på  grund  af  dets  enkelhed,  lys  og 
kærlige  fællesskab,  og  jeg  begyndte  at  deltage 
regelmæssigt  i  møderne. 

Da  jeg  bad  og  læste  i  skrifterne,  lærte  jeg 
mere  om  omvendelse,  dåb  og  Helligåndens  gave. 
Jeg  blev  døbt  i  Moskva  af  en  studerende  fra  BYU 
den  15.  december  1992,  og  i  januar  1993 
begyndte  missionærerne  at  virke  i  Voronezh.  I 
februar  blev  min  søn  døbt,  og  et  år  senere  døbte 
min  søn  min  mand.  Fordi  en  gråhåret  lærer  såede 
vidnesbyrdets  frø,  har  min  families  liv  nu  fået 
mening,  glæde,  og  vi  er  med  til  at  udbrede  evan- 
geliet i  Rusland.  □ 

IKKE  ET 

MENNESKES 
RØST 


Ældste  M.  Russell  Ballard 

De  Tolv  Apostles  Kvorum 


Kan  I  forestille  jer,  hvordan  det  må  have  været 
at  se  Joseph  Smith  modtage  de  storslåede  åben- 
baringer, som  findes  i  vore  skrifter?  Ofte  var  der 
flere  end  ti  mennesker  til  stede,  når  han  modtog  åbenba- 

o 

ringer.  Mange  af  disse  bar  vidnesbyrd  om  Ånden  og  de  ydre 
manifestationer,  som  var  til  stede,  når  han  modtog  åben- 
baringer. De  talte  typisk  om  et  hvidt  skær  eller  et  lys,  som 
omgav  Joseph. 

Philo  Dibble  skrev  for  eksempel,  at  da  afsnit  76  i  Lære 
og  Pagter  blev  givet,  syntes  Joseph  »at  være  iført  strålende 
hvidt,  og  hans  ansigt  skinnede,  som  var  det  gennemsig- 
tigt.«1 Orson  Pratt  var  til  stede,  da  afsnit  51  blev  modta- 
get, og  han  bar  vidnesbyrd  om,  at  »Josephs  ansigt  var 
overordentlig  hvidt  og  syntes  at  skinne.«2  Brigham  Young 
bar  vidnesbyrd  om,  at  »de,  der  kendte  ham,  vidste,  hvor- 

o 

når  åbenbaringens  And  hvilede  på  ham,  for  hans  ansigt 
fik  et  helt  bestemt  udtryk,  når  han  var  under  dens  indfly- 

o 

delse.  Han  prædikede  ved  åbenbaringens  And  og  under- 
viste ved  den  i  sine  råd,  og  de,  der  kendte  ham,  kunne 
straks  se  det,  for  ved  sådanne  lejligheder  virkede  hans 
ansigt  usædvanlig  klart  og  gennemsigtigt.«3 


Mange  var  imponeret  af,  hvor  flydende  disse  åbenba- 
ringer fra  Herren  gled  fra  hans  mund,  og  over,  at  de  bort- 
set fra  mindre  rettelser  i  stavning  eller  tegnsætning  ikke 
krævede  nogen  rettelser.  Parley  P  Pratt  skrev: 

»Hver  sætning  blev  udtalt  langsomt  og  meget  tydeligt 
med  en  pause  mellem  hver,  der  var  lang  nok  til,  at  en  skri- 
ver kunne  nedskrive  den  med  almindelig  skrift ...  Der  var 
aldrig  nogen  tøven,  gentagelse  eller  oplæsning  af  noget 
tidligere  for  at  kunne  bevare  sammenhængen  i  emnet.  Og 
der  blev  heller  ikke  revideret,  lavet  tilføjelser  eller  rettet  i 
disse  åbenbaringer.  De  blev  stående,  sådan  som  han  havde 
dikteret  dem,  i  de  tilfælde,  som  jeg  overværede.  Og  jeg  var 
til  stede  ved  udtalelsen  af  adskillige  åbenbaringer  på  flere 
sider  hver.«4 

De,  der  kendte  Joseph  bedst,  var  mest  forbløffet  over 
denne  proces.  Det  lå  ud  over  Josephs  naturlige  evner  og 
uddannelse  at  være  i  stand  til  at  diktere  sådanne  åbenba- 
ringer fra  Gud. 

En  af  Josephs  medarbejdere,  en  lærer,  bar  forbløffet  vid- 
nesbyrd om  dette:  »Jeg  har  oplevet,  at  (Joseph  og  hans 
skriver)  har  sat  sig  og  uden  videre  forberedelse  ...  i  afbrudte 

sætninger  fremsige  nogle  af  de  mest  ophøjede  skrivelser, 
som  jeg  nogensinde  har  læst  i  nogen  bog.«5 

Josephs  hustru,  Emma,  det  menneske,  der  kendte  Joseph 
bedst,  udtalte  forbløffet,  at  under  oversættelsen  af  Mor- 
mons Bog,  som  fandt  sted,  blot  tre  år  før  de  fleste  af  åben- 
baringerne i  Kirtland  blev  modtaget,  kunne  Joseph  »hverken 
skrive  eller  diktere  et  sammenhængende  eller  velformu- 
leret brev,  endsige  diktere  en  bog  som  Mormons  Bog«  (eller 
Lære  og  Pagter  eller  Den  Kostelige  Perle) .  Hun  bar  så  dette 
vidnesbyrd:  »Det  er  et  under  for  mig,  et  stort  under,  lige 
så  meget  for  mig  som  for  alle  andre.«6 

Emmas  vidnesbyrd  minder  meget  om  Parley  Pratts,  for 
hun  vedblev  med  at  være  forbløffet  over  den  proces,  hvor- 
ved åbenbaringerne  blev  modtaget.  I  et  interview  mod  slut- 
ningen af  sit  liv,  sagde  hun:  »Jeg  er  overbevist  om,  at  intet 


menneske  kunne  have  dikteret  de 
åbenbaringer,  medmindre  vedkom- 
mende var  inspireret.  For  når  (jeg)  fun- 
gerede som  skriver,  dikterede  (Joseph) 
for  mig,  time  efter  time;  og  når  vi 
vendte  tilbage  til  arbejdet  efter  målti- 
der eller  afbrydelser,  kunne  han  straks 
begynde,  der  hvor  han  var  stoppet, 
uden  at  se  manuskriptet  eller  få  læst 
dele  af  det  op.  Det  var  meget  usæd- 
vanligt for  ham.  Det  ville  have  været 
sandsynligt,  at  en  lærd  mand  kunne 
gøre  det,  men  for  én,  der  var  så  uvi- 
dende og  uskolet,  som  han,  var  det 
simpelthen  umuligt.«7 

Åbenbaringerne  i  Lære  og  Pagter 
blev  modtaget  ved  Guds  kraft  på 
samme  måde,  som  Mormons  Bog  blev 
oversat. 

Kan  I  fornemme,  hvor  stort  et  mir- 
akel Mormons  Bog,  Lære  og  Pagter 
samt  Den  Kostelige  Perle  er?  De  er 
ikke  menneskeskabte  bøger,  men  bog- 
stavelig talt  Guds  ord  til  os!  Som  Herren  har  sagt:  »Disse 
ord  er  ikke  af  mennesker  eller  noget  menneskes,  men  er 
mine  ...  Thi  det  er  min  røst,  som  kundgør  jer  dem«  (L&P 
18:34-35).  □ 


NOTER 

1.  »Early  Scenes  in  Church  History,«  i  B.  F.  Johnson,  Four  Faith 
Promoting  Classics  (1969),  s.  81. 

2.  Millennial  Star,  11.  august  1874,  s.  498. 

3.  I  Journal  of  Discour  ses,  9:89. 

4.  Parley  E  Pratt,  Autobiography  of  Parley  P  Pratt  (1950),  s.  48. 

5.  The  Ensign  of  Liberty,  ofthe  Church  ofChrist,  august  1848, 
s.  98-99. 

6.  »Excerpts  from  Testimony  of  Sister  Emma,«  Saints  Herald, 
1.  oktober  1879,  s.  290. 

7.  Ibid. 

Fra  en  tale,  som  blev  holdt  ved  en  fireside  i  Kirkens  Uddannelses  System 
den  6.  november  1994. 

Til  venstre:  Templet  i  Hong  Kong. 
Øvrige  fotos  (fra  oven) :  Biskop 
Edward  Ho  fra  Tai  Po  Ward,  Tolo 
Harbor  Stav  i  Hong  Kong;  Lo  Chi 
Shing  og  hans  hustru,  Lo  Tong  Kwok 
Wan,  Hong  Kongs  første 
slægtshistoriske  missionærer  (foto: 
Kellene  Ricks  Adams);  Lee  Chan  Yuk- 
fungfra  Shun  Lee  Ward  i  Kowloon 
Vest  Stav  i  Hong  Kong  og  hendes  børn, 
Sze-hang  og  Sai-Hang;  seminarelev 
Tsang  Kin-Kwok  fra  Kwai  Chung 
Første  Ward  i  Kowloon  Vest  Stav  i 
Hong  Kong. 


irken  i  Hong  Kong  har  forandret  sig 
meget,  siden  de  første  missionærer 
ankom  hertil  i  1853.  En  af  de  største 
forandringer  er  en  følge  af  indvielsen  af  templet  i 
Hong  Kong  i  1996.  Se  »En  drøm  realiseres  i 
Hong  Kong,«  side  34. 

